NOS raspisao tender za pomoćne usluge od 42 miliona KM – ASinfo Portal\nBANJALUKA – Nezavisni operator sistema (NOS) u BiH raspisao je tender za nabavku pomoćnih usluga u vrijednosti 42 miliona maraka.\nNOS traži dobavljača pomoćnih usluga sekundarne i tercijarne regulacije, a procijenjena vrijednost javne nabavke, bez uključenog PDV-a, je 35,9 miliona KM.\nTender je podijeljen u lotove, pa je tako lot jedan za nabavku sekundarne regulacije vrijednosti 18,8 miliona KM.\nProcijenjena vrijednost nabavke za lot dva, odnosno za nabavku tercijarne regulacije nagore je 15,8 miliona KM, dok lot tri podrazumijeva nabavku tercijarne regulacije nadole u vrijednosti 1,3 miliona KM.\nPredviđeno je zaključivanje okvirnog sporazuma sa više dobavljača, a period na koji se zaključuje okvirni sporazum je od početka do kraja iduće godine.\n„Mjesto pružanja usluge je elektroenergetski prenosni sistem u BiH, a NOS koristi pomoćnu uslugu sekundarne regulacije za balansiranje elektroenergetskog sistema BiH“, navedeno je.\nSekundarna regulacija se ugovara u postupku mini-tenderisanja na mjesečnom nivou, posebno za vršne periode opterećenja, posebno za nevršne periode opterećenja.\nPeriod vršnog opterećenja je od 06:00 do 24:00 sata u toku svakog dana, bilo da se radi o radnom danu, vikendu ili prazniku. Period nevršnog opterećenja je od 00:00 sati do 06:00 sati, takođe u toku svakog dana.\n„Ugovorni organ određuje potrebne rezerve sekundarne regulacije u skladu sa Procedurama za pomoćne usluge. Okvirne potrebne količine u postupku nabavke iznose: 55 MW za period vršnog opterećenja i 35 MW za period nevršnog opterećenja“, precizirano je.\nNOS koristi pomoćnu uslugu tercijarne regulacije nagore za balansiranje elektroenergetskog sistema BiH. Okvirni potrebni kapacitet tercijarne rezerve nagore za potrebe elektroenergetskog sistema BiH iznosi 200 MW.\nVrijeme odziva za pomoćnu uslugu tercijarne regulacije je 12,5 minuta, odnosno objekti koji pružaju pomoćnu uslugu tercijarne regulacije moraju isporučiti traženu snagu u elektroenergetskom sistemu BiH u roku od 12,5 minuta računajući od trenutka izdavanja naloga za aktivaciju.\nNOS takođe koristi pomoćnu uslugu tercijarne regulacije nadole za balansiranje elektroenergetskog sistema, a okvirni potrebni kapacitet tercijarne rezerve nadole za potrebe elektroenergetskog sistema BiH iznosi 70 MW.\nVrijeme odziva za pomoćnu uslugu tercijarne regulacije nadole je 12,5 minuta, odnosno objekti koji pružaju pomoćnu uslugu tercijarne regulacije nadole moraju smanjiti traženu snagu u elektroenergetskom sistemu BiH u roku od 12,5 minuta računajući od trenutka izdavanja naloga za aktivaciju.\nTagovi: NOS BiH


Migranti u hladnjači punoj jabuka - Pluton Logistics\n10/01/2020 marko\tilegalni migranti, migranti u hladnjači, migrantska kriza\nCarinici su 10. januara 2020.godine na izlazu graničnog prelaza Horgoš sprečili pokušaj ilegalnog prelaska granice 4 migranta koji su se sakrili u hladnjaču punu jabuka.\nZahvaljujući pregledu mobilnim skenerom, u unutrašnjosti hladnjače su primećene ljudske siluete, zbog čega je tovarni deo kamiona odmah otvoren, saopštila je Uprava carina.\nNa sreću, analizom slike dobijene na mobilnom skeneru, uočene su konture koje ne odgovaraju prijavljenoj robi, zbog čega je kamion otvoren i detaljno pregledan. Četiri migranta koja su se zatekla među jabukama, predata su policiji u dalju nadležnost, dok je vozilo sa robom pušteno u dalji redovan carinski postupak, stoji u saopštenju carine.\nIz carine podsećaju da je krijumčarenje ljudi u hladnjačama izuzetno rizično, a za mnoge migrante može da bude i fatalno, jer mnogo vremena treba provesti u hladnom i skučenom prostoru pošto su željene krajnje destinacije ponekad udaljene i po više hiljada kilometara.\nCarinska služba Srbije je samo tokom 2019. godine uspela da osujeti preko 1.300 migranata u pokušaju da skriveni u tovarima robe ilegalno pređu na teritoriju EU zemalja.\n← Top 3 razloga za ulaganje u inovacije u polju bezbednosti\nNAJČITANIJE U 2019: Licence za profesionalne vozače, carinski lokatori, novi carinski zakon… →\nAlternativnim prelazima izbegnite KAZNE u Hrvatskoj!\nPokušao preko granice skriven ispod kamiona


PRAVILNIK O ETAPNOJ IZGRADNJI\nTek usvojeni Pravilnik o posebnoj građevinskoj dozvoli sa kojom investitor može početi sa pripremnim radovima, pre nego što dobije finalnu građevinsku dozvolu pokrenuće izgradnju. Ovim pravilnikom predviđa se mogućnost izgradnje zgrade preko 800 kvadrata u dve etape, izdavanjem dve posebne građevinske dozvole. Uslov za podnošenje zahteva za izdavanje građevinske dozvole prve etape jeste da postoji lokacijska dozvola, što znači da postoji formirana građevinska parcela, kao i da su rešeni imovinsko-pravni odnosi na građevinskom zemljištu. Uslov za podnošenje zahteva za izdavanje građevinske dozvole druge etape jeste da postoji građevinska dozvola za prvu etapu izgradnje.\nDozvola prve etape , koja mora da bude izdata za osam dana ukoliko investitor podnese sva dokumenta, omogućava izradu konstrukcije zgrade, zajedno sa krovom, sve instalaterske radove, a po potrebi i rušenje ili izmeštanje postojećih objekata i instalacija. Ova građevinska dozvola sadrži i obavezu investitora da radove završi u roku koji odredi nadležni organ, a koji se može, po zahtevu investitora, produžiti za još najviše šest meseci. Ovo će znatno pokrenuti izgradnju, jer investitori mogu da krenu sa velikim brojem radova bez finalne građevinske dozvole - pričaju u Ministarstvu za prostorno planiranje.\nDozvola druge etape , za čije je izdavanje rok takođe osam dana, omogućava sve preostale radove u cilju završetka izgradnje, a koji nisu obuhvaćeni prvom etapom.\nOvim dozvolama skraćuje se rok za najmanje dva meseca, jer sa radovima možete da krenete, a da nakon toga radite glavni projekat, potpisujete ugovor sa Direkcijom, predajete zahtev za skloništa, što se nekad oduži. Ovo ima dve prednosti, prvo je da banka hoće da pomogne finansiranje jer vidi da ste krenuli da ulažete sredstva, a druga je da ste ubedili kupca da stvarno hoćete da realizujete projekat.\nDozvola u dve etape\nLokacijska dozvola, formirana građevinska parcela, rešeni imovinsko-pravni odnosi\nzrada konstrukcije zgrade, zajedno sa krovom sve instalaterske radove, a po potrebi i rušenje ili izmeštanje postojećih objekata i instalacija\nda postoji pravosnažna dozvola za prvu etapu i plaćena naknada za uređenje građevinskog zemljišta\npreostale građevinske i zanatske radove, vodovodne, kanalizacione, mašinske i elektro instalacije, radovi na liftovima, zaštiti od požara


Počela izgradnja atletskog stadiona u Novom Pazaru - Sportske.net\nMinistri Vanja Udovičić i Rasim Ljajić označili su danas početak radova na izgradnji atletskog stadiona u Novom Pazaru koji bi trebalo da bude završen do kraja ove godine.\nMinistar omladine i sporta Vanja Udovičić je prilikom obilaska radova rekao da je izgradnja ovakvog kapitalnog objekta od velike važnošti za Novi Pazar, ali i celu Srbiju.\n"Želja Vlade Srbije je da u svim krajevima zemlje gradimo sportsku infrastrukturu jer znamo da je to osnov za postizanje vrhunskih rezultata. Međutim, ovakvi objekti neophodni su i za mlade kako bi se rekreirali, vodili zdrav način života, ali i krenuli putem vrhunskih sportista", izjavio je Udovičić.\nOn je dodao i da će atletski stadion u Novom Pazaru biti važan za razvoj sportskog turizma, oblasti na koju će Vlada obratiti posebnu pažnju u narednom periodu.\nMinistar trgovine, turizma i telekomunikacija Rasim Ljajić je ocenio da će sa završetkom atletskog stadiona Novi Pazar postati jedan od gradova u Srbiji sa najboljom sportskom infrastrukturom, a što je bila potreba svih sportista.\n"Ovim stadionom vraćamo dug atletičarima koji su proslavili Novi Pazar osvajajući sva međunarodna priznanja i medalje, a koji su trenirali po okolnim livadama i bez ikakvih uslova. Zaslužili su ovaj objekat i mi im ga poklanjamo", rekao je Ljajić.\nI generalni sekretar Atletskog saveza Srbije Slobodan Branković rekao je da je Novi Pazar zahvaljujući fenomenalnim rezultatima svojih atletičara zaslužio stadion.\n"Fenomenalnim rezultatima atletičari Novog Pazara proneli su svetom slavu svog grada i države Srbije, pre svih velika zvezda srpske i svetske atletike Amela Terzić i njen trener Rifat Zilkić. Ovo što se ovde radi staviće Novi Pazar na mapu svetske atletike", izjavio je Branković.\nGradonačelnik Novog Pazara Meho Mahmutović naglasio je da je cilj gradske vlasti da ovaj grad postane centar sporta, mladosti, dobrih i vrednih ljudi.\n"Ovaj velelepni stadion namenjen je našim atletičarima, velikim talenitma i nadama ovog sporta. Takođe, želja nam je i nadam se da ćemo već sledeće godine na ovom objektu organizovati veliki medjunarodni atletski miting", rekao je Mahmutović.\nVrednost radova u prvoj faza izgradnje atletskog stadiona je oko 108 miliona dinara. Sedamdeset odsto sredstava obezbedilo je Ministarstvo omladine i sporta, a ostatak Grad Novi Pazar.


10 najboljih hotela u blizini: Policastro Bussentino Station\nTurizam u Policastro Bussentino\nHoteli u Policastro Bussentino\nNoćenja s doručkom u Policastro Bussentino\nRestorani u Policastro Bussentino\nAktivnosti u Policastro Bussentino\nFotografije Policastro Bussentino\nMapa Policastro Bussentino\nSvi hoteli u Policastro Bussentino\nPovoljne ponude za hotele u Policastro Bussentino\nRomantični hoteli u Policastro Bussentino\nHoteli na plaži – Policastro Bussentino\nHoteli za poslovna putovanja u Policastro Bussentino\nPorodični hoteli u Policastro Bussentino\nPolicastro Bussentino – Hoteli sa ocenom od 4 zvezdice(a)\nPolicastro Bussentino – Hoteli sa ocenom od 3 zvezdice(a)\nHoteli u blizini: Santa Maria Assunta\nFid o putovanjima: Policastro Bussentino\nNajbolji hoteli u blizini: Policastro Bussentino Station\nPolicastro Bussentino, Italija\n70 hotela je u krugu od 50 km od: Policastro Bussentino Station\nFiltrirajHoteli50 km od lokacije Policastro Bussentino Station\n3,9 km od: Policastro Bussentino Station\nBr. 1 u pogledu odnosa cena/kvalitet od 397 hotela u Policastro Bussentino\n4,9 km od: Policastro Bussentino Station\nBr. 2 u pogledu odnosa cena/kvalitet od 397 hotela u Policastro Bussentino\n9,3 km od: Policastro Bussentino Station\nBr. 3 u pogledu odnosa cena/kvalitet od 397 hotela u Policastro Bussentino\n9,4 km od: Policastro Bussentino Station\nBr. 4 u pogledu odnosa cena/kvalitet od 397 hotela u Policastro Bussentino\n12,0 km od: Policastro Bussentino Station\nBr. 5 u pogledu odnosa cena/kvalitet od 397 hotela u Policastro Bussentino\n15,3 km od: Policastro Bussentino Station\nBr. 6 u pogledu odnosa cena/kvalitet od 397 hotela u Policastro Bussentino\n14,7 km od: Policastro Bussentino Station\nBr. 7 u pogledu odnosa cena/kvalitet od 397 hotela u Policastro Bussentino\nBr. 8 u pogledu odnosa cena/kvalitet od 397 hotela u Policastro Bussentino\nBr. 9 u pogledu odnosa cena/kvalitet od 397 hotela u Policastro Bussentino\n17,4 km od: Policastro Bussentino Station\nBr. 10 u pogledu odnosa cena/kvalitet od 397 hotela u Policastro Bussentino\n17,7 km od: Policastro Bussentino Station\nBr. 11 u pogledu odnosa cena/kvalitet od 397 hotela u Policastro Bussentino\n17,8 km od: Policastro Bussentino Station\nBr. 12 u pogledu odnosa cena/kvalitet od 397 hotela u Policastro Bussentino\n21,9 km od: Policastro Bussentino Station\nBr. 13 u pogledu odnosa cena/kvalitet od 397 hotela u Policastro Bussentino\n20,1 km od: Policastro Bussentino Station\nBr. 14 u pogledu odnosa cena/kvalitet od 397 hotela u Policastro Bussentino\nBr. 15 u pogledu odnosa cena/kvalitet od 397 hotela u Policastro Bussentino\n21,8 km od: Policastro Bussentino Station\nBr. 16 u pogledu odnosa cena/kvalitet od 397 hotela u Policastro Bussentino\n22,8 km od: Policastro Bussentino Station\nBr. 17 u pogledu odnosa cena/kvalitet od 397 hotela u Policastro Bussentino\nVia Cannone | Via Castello, 84066, Cilento and Vallo di Diano National Park, Pisciotta, Italija\n24,6 km od: Policastro Bussentino Station\nBr. 18 u pogledu odnosa cena/kvalitet od 397 hotela u Policastro Bussentino\n26,0 km od: Policastro Bussentino Station\nBr. 19 u pogledu odnosa cena/kvalitet od 397 hotela u Policastro Bussentino\n29,4 km od: Policastro Bussentino Station\nBr. 20 u pogledu odnosa cena/kvalitet od 397 hotela u Policastro Bussentino\n29,9 km od: Policastro Bussentino Station\nBr. 21 u pogledu odnosa cena/kvalitet od 397 hotela u Policastro Bussentino\n30,1 km od: Policastro Bussentino Station\nBr. 22 u pogledu odnosa cena/kvalitet od 397 hotela u Policastro Bussentino


Maradona preuzima klub u otadžbini - Televizija K3\nMaradona preuzima klub u otadžbini\nSeptember 5, 2019, 12:57 pm\nJedan od najboljih fudbalera svih vremena Dijego Armando Maradona blizu je da postane trener Himnazije La Plate. Advokat slavnog Argentinca Matijas Morla otkrio je da je realizacija tog posla na 80 procenata.\n“Veoma je srećan. Prošlo je mnogo vremena otkad nije bio u argentinskom fudbalu, njegova namjera je da vodi klub. Dobio je mnogo poruka podrške na društvenim mrežama, sve je na pozitivnom putu. Ostala je samo formalna procedura”, rekao je Morla za ESPN.\nMaradona je trenutno bez angažmana, otkad je u junu napustio meksički Dorados zbog operacija koljena i ramena.\nRanije je vodio Fudžairu i Al Vasl iz UAE, Rasing i Madiju, a bio je i selektor reprezentacije Argentine na Mundijalu 2010. godine u Južnoj Africi kada je doživeo debakl protiv Njemačke (0:4) u četvrtfinalu.\nHimnazija se trenutno nalazi na poslednjem, 24. mjestu na tabeli argentinskog prvenstva sa samo jednim bodom iz pet utakmica.\n(rts.rs – Foto: Juan Carlos Cruz/EPA)\nDžonsona napustio i rođeni bratSve manje osnovaca u Srpskoj: Za deceniju smo izgubili dvije generacije đaka


Kompanija sa tradicijom dugom preko 130 godina prošle je godine svoje pogone iz Švicarske i Njemačke preselila u Bosnu i Hercegovinu. U Maglaju su zaposlili 13 radnika a prije nekoliko dana u Evropu su izvezli prvi traktor proizveden u našoj zemlji.\nBaertschi-FOBRO d.o.o. Maglaj, kompanija koja se bavi proizvodnjom ratarskih mašina i priključaka, prije 11 dana izvezla je prvi traktor proizveden u Bosni i Hercegovini, potvrdio je za BiznisInfo direktor firme Jasmin Hrnjičić.\nPrevious Haris Silajdžić: Američka inicijativa dolazi u presudnom momentu za Bosnu i Hercegovinu\nNext Spahić, Misimović i Ibišević se priključili reprezentaciji u Zenici\nIzvoz iz Bosne i Hercegovine u periodu od januara do aprila iznosio je tri milijarde 765 miliona KM što je za 10,6 posto više nego u istom periodu 2017.\nBaupartner iz Lukavca uspješno gradi širom svijeta; svoja predstavništva imaju u Austriji i Srbiji\nKompanija Baupartner iz Lukavca u zadnjih 15 godina stoji iza mnoštvo realizovanih građevinskih projekata na području Bosne i Hercegovine, Srbije, zemalja Evropske unije te sjeverne Afrike, a čiija se vrijednost


Oštre reakcije Zavoda za zaštitu spomenika kulture\nObjavljeno 26.03.2013. u 08h\nZavod za zaštitu spomenika kulture Zrenjanin reagovao je na navode u tekstu “Građevinska inspekcija predlaže rušenje oronulih zgrada?” objavljenom na portalu I love Zrenjanin, u kojem je član Gradskog veća zadužen za resor imovine grada Zrenjanina, Dragiša Albulj, izjavio da je građevinska inspekcija predložila rušenje nekoliko oronulih zgrada u Zrenjaninu.\nAlbulj je naveo da “inspekcija, pored zgrade stare Špiritane, predlaže rušenje zgrade u ulici Žarka Zrenjanina broj 58 – nekadašnje Solane, zgrade u ulici Kralja I Karađorđevića broj 40 i broj 26 – poznatija kao kuća Filkovića, kao i objekata u ulici Brigadira Ristića broj 12 i broj 17″.\nKuća Filkovića na koju se „žmuri“ godinama\nU pismenoj reakciji Zavoda koji se ne slaže sa predlozima inspekcije, navodi se da većina nabrojanih objekata za rušenje ima svojstvo spomenika kulture – Kuća Filkovića, kralja Aleksandra I Karađorđevića 26, Kuća Munčića, kralja Aleksandra I Karađorđevića 40 i Solana u ulici Žarka Zrenjanina 58.\n“U slučaju da lokalna vlast donese takvu odluku, ona bi kršila zakon o Kulturnim dobrima Republike Srbije. Takvu odluku ne može da donese ni sam Zavod jer bi takođe kršio zakon. Bez saglasnosti Zavoda za zaštitu spomenika kuklture, ne smeju da se izvode ni mnogo jednostavnije intervencije na objektima pod zaštitom države. U više navrata tokom protekle decenije, lokalna vlast je tražila skidanje zaštite sa pojedinih ugroženih objekata. Procedura za skidanje zaštite, odnosno brisanje iz Registra spomenika kulture je veoma komplikovana i spora procedura koja ne zavisi od institucija u lokalu nego od Republičkog zavoda za zaštitu spomenika kulture, Ministarstva kulture i na kraju Vlade Republike Srbije, što traje godinama. Da bi se jedan objekat koji je proglašen za spomenik kulture, brisao iz Registra , moraju postojati ozbiljni razlozi. Zapuštanje i zanemarivanje građevine sigurno nije dovoljan razlog. U pojedinim slučajevima bi i sam Zavod pokrenuo postupak skidanja zaštite, ali zbog navedene procedure to nije učinio” navodi se u saopštenju zrenjaninskog Zavoda za zaštitu spomenika kulture.\nUlična fasada nekadašnje Solane\nAlbulj je naveo da će se predlozi građevinske inspekcije naći na narednoj sednici Gradskog veća, što bi, ukoliko se desi, moglo da izazove još oštrije reakcije strčne javnosti.\nTagovi:inspekcija, kuća Filkovića, rušenje, solana, Zakon, zavod za zastitu spomenika kulture


PRIPREME ZA SVEČANOST: Održana proba povodom dana MUP-a | Happy BSC portal\nPRIPREME ZA SVEČANOST: Održana proba povodom dana MUP-a\nMUP je saopštilo da je ceneralna proba, uoči sutrašnje centralne svečanosti proslave Dana Ministarstva unutrašnjih poslova i Dana policije, održana danas u Nastavnom centru "Makiš".\nMinistarstvo unutrašnjih poslova, još jednom je pozvalo građane da dođu sutra u 17 časova, da zajedno sa policijom proslave Dan Ministarstva unutrašnjih poslova i Dan policije.\nSvečanost će, kako se navodi u saopštenju, biti održana u Nastavnom centru "Makis" (Stari obrenovački put 1a).\nMinistar unutrašnjih poslova Nebojša Stefanović poručio je ranije danas da je Ministarstvo jedno od najjačih oslonaca Srbije i njenih građana kada je bezbednost u pitanju, kao i da građani uvek na njega mogu da računaju kada im je potrebno.\n- Ovo je veliki dan u kome možemo s ponosom da poručimo da je naše Ministarstvo jedno od najjačih oslonaca Republike Srbije i njenih građana u smislu bezbednosti i da smo institucija na koju građani mogu da se oslone kada im je najpotrebnije - naglasio je ministar prilikom polaganja venca na spomen - ploču prvom ministru policije, vojvodi Jakovu Nenadoviću u okviru obeležavanja Dana Ministarstva, slave i Dana policije.


TAČI I BRATU NA OPROŠTAJNOM SASTANKU\nPRIŠTINA, 25. Avgust - Predsednik Kosova Hašim Tači dočekao je na oproštajnom sastanku ambasadora Norveške Jana Bratua. Kako je saopšteno, kosovski predsednik se zahvalio ambasadoru Bratuu na “konkretnom angažovanju u promovisanju i produbljivanju međudržavnih odnosa” i na podršci koja se, kako je rekao, nije štedela. Ambasador Brtu uputio zahvalnost Tačiju na dobroj saradnji i “naglasio odlučnost Kraljevine Norveške u podržavanju sveopšteg napretka Republike Kosovo”, piše u\nNA MERDARU ČEKANJA I DO ČETIRI SATA, NA BELOJ ZEMLJI SAT VREMENA\nPRIŠTINA, 25. avgust - Na administrativnim prelazima između Kosova i Metohije i centralne Srbije pojačane su gužve na Merdaru, gde se čeka i do četiri sata, što je u odnosu na jučerašnji dan znatno duže. Na Beloj Zemlji prema Bujanovcu, zadržavanja su do sat vremena. Kako je objavljeno na sajtu Ministarstva unutrašnjih poslova Kosova u 13 časova, na prelazu Mučibaba ka Preševu vozila prolaze za dvadeset minuta. Na severu, na administrativnom prelazu Jarinje čeka se oko 20 min\nŠILOVO, 25.avgust – Dugodišnja novinarka Anđelka Ćup, našoj publici dobro poznata kao urednica i voditeljka tok šou emisije „Srpsko – srpski dijalog“ predstavila je novi projekat Medija centra u Čaglavici pod nazivom „Želimo da znamo“. Gostujući u Jutarnjem programu RTV Puls Ćup je objasnila da se radi o serijalu polučasovnih dokumentarnih filmova o aktuelnom trenutku u šest opština sa srpskom većinom na Kosovu, četiri sa severa Kosova: Zubin Potok, Leposavić, Zvečan i Seve\nGRAČANICA, 25.avgust - U okviru humanitarne akcije „Srce za decu“, koju sprovodi Blic fondacija, danas je gračaničkom porodilištu uručen skrining aparat za dijagnostikovanje oštećenja sluha kod novorođenčadi. Neonatolog ginekološke klinike u Gračanici Gordana Petrović, istakla je da je ovaj aparat veoma značajan jer ukoliko se oštećenje sluha ne dijagnostikuje na vreme to predstavlja veliki zdravstveni i socijalni problem. „Značaj ovog aparata je veliki jer će od sada sve beb\nBEOGRAD/NJUJORK, 25.avgust - U Njujorku će danas biti održana sednica Saveta bezbednosti UN na kojoj će biti razmotren redovni tromesečni izveštaj generalnog sekretara svetske organizacije Ban Ki-muna o situaciji na Kosovu, a Srbiju će predstavljati šef diplomatije Ivica Dačić. Ban je u najnovijem izveštaju pozvao lidere u Beogradu i Prištini da nastave dijalog o normalizaciji odnosa, ali i da pritom pokažu spremnost na kompromis kako bi obezbedili brži završetak tog procesa\nOGLAS: PULS INVEST TRAŽI GRAĐEVINSKE RADNIKE ZA RAD U BEOGRADU\nŠILOVO, 26. avgust – Kompanija „Puls invest“ u Šilovu objavljuje oglas za zapošljavanje građevinskih radnika svih struka za rad u Beogradu. Prednost u zapošljavanju imaju kvalifikovani tesari, armirači i fizički radnici. Svi zainteresovani mogu da se jave telefonom na 064 258 47 10 (viber) radnim danima od 8 do 16 časova.\nNOVI TROTOARI U KORETIŠTU I STANIŠORU\nNOVO BRDO, 24. avgust - Gradonačelnik Novog Brda Svetislav Ivanović i rukovodilac švajcarske organizacije za podršku opštinama na Kosovu DEMOS Norbert Pijls, potpisali su danas u Novom Brdu memorandum o izgradnji trotoara u selima novobrdske opštine Koretište i Stanišor. Radovi na izgradnji trotoara počeće za nekoliko dana, a vrednost projekta je oko 50 hiljada evra.\nDECA SA KiM U VLADI REPUBLIKE SRPSKE\nBANJALUKA, 24. avgust - Petog dana boravka u Republici Srpskoj mališane sa KiM primio je najveći državni vrh, prijem je upriličen u zgradi Vlade.Druzenje je započeto intoniranjem himne ,,Moja Republika,, u interpretaciji učenika . Ovo je peti put da Odbor za pomoć Srbima na KiM organizuje boravak dece u Srpskoj. Oko 500 najboljih učenika dočekali su predsednik Narodne skupštine Nedeljko Čubrilović, predsednica Vlade Željka Cvijanović i ministri kao i generalni konzul Srbije


Najveći svjetski crypto i NFT stručnjaci stižu na TOMORROW konferenciju – Bankar.me\nMay 5, 2022 KONFERENCIJE, REGION, SVE VIJESTI Leave a comment\nPANEL U METAVERSU U BEOGRADU, PRVI PUT U EVROPI\nOrganizatori ističu da je TOMORROW konferencija najeksluzivniji događaj u regionu i šire. “Ponosni smo što smo domaćini ovako velikog događaja. Cilj nam je da publici približimo trendove koji će obeležiti ovu deceniju pa i ovaj vek u informatičkom smislu, od segmenta razvoja finansijskih tehnologija do virtualne realnosti. Posetioci će imati priliku da, među prvima, saznaju novosti i trendove blokčejna i razvoja kriptovaluta, kao i DeFi, DAOs i Web3 sveta. Predstavićemo i novi, inovativni svet NFT-jeva i specijalno na TOMORROW konferenciji – panel u Metaversu. U planu nam je da i narednih godina Beograd bude vodeća destinacija na mapi inovativnih industrija”, najavljuje Zoran Tadić, direktor programa TOMORROW konferencije.\nPrevious Glovo pionir Q-Commerce usluge u Crnoj Gori\nSljedeći Odbor za ekonomiju podržao izmjene zakona o akcizama i PDV-u, neizvjesno koliko će pasti cijene\nU maju će u Beogradu građani moći da vide svoje holograme ali i da prvi put doniraju u humanitarne svrhe plaćajući NFT-jevima!


Teodorović: Masovnost protesta ključna, potreban mnogo žešči otpor Vučiću - Izazov\nNovi magazin 16. maja 2019. 08:25\nOn je rekao da „ako izađe 300.000 ljudi na ulicu, to je druga priča“ i naglasio: „Mislim da je masovnost ključna reč kako može da se slomi režim Aleksandra Vučića. On to dobro razume“.\nTeodrović je rekao da ne želi da stvara zlu krv i da se svađa, ali, kako je naglasio, mora da dobronamerno iznese primedbe. „Ponavlja se ista šema svake subote, a pojedine akcije su bile detinjaste. Devedestih smo išli do kraja protiv (Slobodana) Miloševića, pravili kordone koji su trajali i po sedam dana i gutali suzavac. Mislim da je propuštena šansa, negde u januaru, da radikalizujemo proteste blokadama i raznim oblicima građanske neposlušnosti“, rekao je Teodorović.


VUČIĆ SUTRA SA PREDSTAVNICIMA STRANAKA: Razgovori o nastavku izbornih radnji\nPredsednik Aleksandar Vučić sastaće se sutra sa predstavnicima političkih stranaka, a tema sastanka, kako se očekuje, biće pitanje nastavka izbornih radnji i održavanja izbora.\nPrema informacijama Tanjuga, sastanak će biti održan posle podne,\nu 17 sati.\nPredsednik je juče rekao da postoje jasni ustavni i zakonski rokovi za održavanje izbora, koji se moraju poštovati.\nOn je podsetio da su izbori bili planirani za kraj marta, i da su jednom već pomereni do kranjeg datuma koji ustav poznaje, te ukazao da bi sada dalje odlaganje značilo da se mandat skupštine produžava mimo Ustava i zakona, odnosno da se zemlja uvodi u diktaturu.\nPojedine stranke opozicije tražile su, podseća, odlaganje izbora još u decembru, januaru, kada su, kako navodi, kod njega tim povodom dolazili razni evropski posrednici, iako su izbori bili planirani za početak marta.\nA, onda se dogodila epidemija kovida 19, kada su, kaže, govorili kako\nim sve odgovara, jer je narod nezadovoljan, u kućama sve vreme...\n"To mogu da iskoriste i pobede bez problema. Šta da radimo, da\nčekamo dok ne budu mislili da sigurno mogu da pobede? To više nema nikakvog smisla", rekao je Vučić.\nPrethodni sastanak Vučića i predstavnika stranaka koje su najavile\nučešće na parlamentarnim izborima održan je 17. marta, a tada su se saglasili da se izbori, raspisani 4. marta, prekidaju, da više ne teku nikakve izborne radnje i da više nema nikakvih izbornih blokova do daljnjeg.\nStav opozicije raznolik\nOpozicija na sutrašnji sastanak sa predsednikom Aleksandrom Vucićem dolazi sa nizom dilema i predloga, koji se tiču pitanja da li izbori mogu\nda se održe i pod kojim uslovima.\nPrema onome što su rekli za Tanjug, njihove procene i predlozi kreću\nse od zahteva radikala da se izborni proces nastavi čim se ukine vanredno stanje, preko stava Nove stranke da za to treba sačekati da ZSO\nproglasi kraj pandemije, do ideje Ujedinjene demokratske Srbije da\nse formira Radna grupa od epidemiologa i članova RIK-a koja bi donela uputstvo o održavanju izbora.\nOstale rubrike Naslovna Video promocije Estrada/Jetset Hronika Trpeza/Recepti Zabavni Magazin


GUVERNER DISTRIKTA 2483 U POSETI - Rotary Club Niš-Centar, District 2483\n/GUVERNER DISTRIKTA 2483 U POSETI\n19 okt 2020\tSuper User 0 komentar\nGuverner Distrikta2483 Srbija iC Gora\nDG Danilo Ljevnaić\nGUVERNER DISTRIKTA 2483 U POSETI Istaknut\nGuverner Distrikta - 2483 Srbija i C. Gora, DG Danilo Ljevnaić i dolazeća guvernerka Distrikta-2483, Zorica Jestorović bili su gosti RC Niš-Centar.\nOni su sa članovima kluba rezimirali prethodni period u kome su aktivnosti klubova i rotarijanaca bile limitirane usvakom smislu zbog COVID-19 pandemije. I pored ograničenja koja postoje rotarijanci su uspeli da redovno održavaju onlajn sastanke i dogovore značajne projekte koje će realizovati u narednom periodu.\nDG Danilo Ljevnaić istakaoje da su rotarijanci pokazali, pre svega, da su odgovorni ljudi, da znaju da zaštite sebe i svoje porodice tokom pandemije, ali i da rade u korist svojih zajednica u kojima žive.\nOve godine, fokus će biti na realizaciji pet velikih projekata - Global Grant Projects programa koji su usmereni ka školstvu i zdravstvu. Svi klubovi Distrikta-2483 će biti uključeni u realizaciju ovih projekata, zajedno sa USAID i inostranim rotari klubovima.\nViše iz ove kategorije « Predstavnici Global Digital Clinic-a predstavili su svoju kompaniju i platformu\tPostavljena kutija za donacije na aerodromu “Konstantin Veliki” u Nišu »


Danas počinje vakcinacija osoba starijih od 60 godina u TK – Radio Feral\n14/04/2021 14/04/2021 Mirsad Zulic\t0 Comments\tkineske vakcine, TK, vakcinacija\nKineskim vakcinama koje su isporučene Tuzlanskom kantonu danas će se vršiti imunizacija prioritetnih grupa stanovništva, odnosno osoba starijih od 60 godina. Prvo će se vakcinisati osobe starije od 75 godina, zatim od 70, 65, 60…\nKontingent 1.790 vakcina kineskog proizvođača danas će biti isporučen Tuzlanskom kantonu, nakon čega će vakcine biti distribuirane po domovima zdravlja.\nPripreme za početak masovne imunizacije građana uveliko su u toku, istaknuto je na sastanku predstavnika Kriznog štaba i gradonačelnika i načelnika općina i gradova na području kantona.\n”Razmatramo mogućnost masovnog cijepljenja pri punktovima izvan domova zdravlja i također uvođenje platforme za registraciju osoba koje se žele prijaviti za vakcinu jer je puno stanovništva na području katnona jer to ne mogu porodične da same obave,” rekla je Majda Sarihodžić, direktorica Zavoda za javno zdravstvo TK.\nNadležni u Tuzlanskom kantonu očekuju dolazak većih količina vakcina kako bi konačno počela masovna imunizacija stanovništva. Iz Zavoda za javno zdravstvo poručuju da će i osobe bez zdravstvenog osiguranja imati pravo na vakcinaciju. Sa druge strane nema prostora za strah od vakcina jer one će spriječiti teža obolijevanja, navode iz ZZJ TK.\n← Krizni štab FMZ – Predloženo produženje mjera u Federaciji BiH za sedam dana\nPogoršana epidemiološka situacija u TK: 17 novozaraženih


Međunarodni sajam poslova i profesija – SARAJEVO.co.ba\nMeđunarodni sajam poslova i profesija\nDanas je u sarajevskom Centru Skenderija otvoren Drugi međunarodni sajam poslova i profesija “PosaoFest 2009”.\n>> najava događaja\nOvogodišnji sajam se održava pod geslom “Kriza pogađa – PosaoFest uzvraća udarac”.\n“PosaoFest” je najveći sajam poslova i profesija u BiH u organizaciji portala Posao.ba i Centra Skenderija koji je okupio poslodavce iz BiH i regije, osobe koje traže posao ili žele unaprijediti karijeru.\nZnačajan je i specijalni program u okviru sajma za osobe s invaliditetom “Identificiraj sposobnost” koji je namijenjen zapošljavanju osoba s invaliditetom. Cilj ove manifestacije je poticanje pozitivne promjene, te educiranje osoba koje traže posao o savremenim trendovima na tržištu rada. U okviru manifestacije bit će upriličene i stručne radionice organizirane za poslodavce, a koje će biti posvećene unapređenju efikasnosti prodaje i upravljanju brandom u vrijeme ekonomske krize.\nUlaz na “PosaoFest 2009” je besplatan za sve posjetioce, dok će odmah poslije okončanja ovog sajma u Skenderiji, od 10. aprila, počinje online sajam zapošljavanja na stranici posaofest.ba koji će trajati mjesec dana.\nObjavljeno u Sarajevske novostiOznačeno festival,kriza,posao,sajam\nNazad Najnovija rješenja za jednostavniji i brži pristup podacima!\nNaprijed Otežano finansiranje brige o štićenicima


Humanitarnom akcijom „Os-meh“ obezbeđeno je 1.025 novogodišnjih paketića za decu iz materijalno ugroženih porodica. Završnica akcije pri-\nređena je 22. decembra u Gradskom pozorištu. Deda Mraz je u Kreativnom centru prvo obradovao novogodišnjim poklonima decu sa invaliditetom, potom su čak dva Deda Mraza u velikoj sali pozorišta darovala paketićima više od 390 mališana. Nakon podele paketića deca su imala priliku da besplatno uživaju i u čarima klizanja na gradskom trgu.\nHumanitarna akcija „Os-meh“, oko koje su se okupile lokalne organizacije i udruženja sa ciljem da obezbede novogodišnje poklone za decu iz socijalno ugroženih porodica na teritoriji opštine Bečej, inicirana je pre nekoliko godina, a posle kraće pauze, obnovljena je prošle godine i pretvorila se, moglo bi se reći, u stalnu kampanju sa željom da se deci, koja žive u lošim materijalnim uslovima, pomaže tokom cele godine. Nažalost, broj takve dece iz godine u godinu raste.\nViše iz ove kategorije « Zimski festival: Praznična atmosfera na trgu\tDanas zaseda lokalni parlament: Budžet „težak“ 1,4 milijarde dinara »


Informacije za putnike avionom 12\nGrupno putovanje avionom\nPozovite 0800085085 ili 062280029 i dobićete savet kako da organizujete grupno putovanje. Nudimo najbolje rešenje za poslovno, studentsko ili bilo koje drugo putovanje za grupu od 10 i više putnika.\nTransport životinja avionom\nTransport životinja zahteva izuzetnu preciznost i profesionalnost, samo na taj način živi teret može i sme biti transportovan avionom.\nBezbednost u avionu\nSvakoj avio-kompaniji može da se desi nesreća, bez obzira na mere sigurnosti koje ona preduzima i bez obzira na dotadašnju objektivnu ocenu stepena njene sigurnosti.\nAir France i Airbus organizovali prvi zeleni let\nAviokompanije Airfrance i Airbus organizovale su prvi "zeleni" komercijalni let u svetu, na relaciji Tuluz - Pariz, kombinujući ekološko gorivo i najnovije tehnologije za upravljanje letovima.\nPrvi civilni avion na aerodromu Morava\nPrvi civilni avion sleteo je danas na aerodrom "Morava" kod Kraljeva, koji je do sada funkcionisao isključivo kao vojni aerodrom, a po realizaciji planiranih investicionih radova, biće mešovita vojno-civilna vazdušna luka.\nMeđu putnicima na tridesetominutnom letu bili su predsednik Srbije Boris Tadić, ministar odbrane Dragan Šutanovac, ministar ekonomije i regionalnog razvoja Nebojša Ćirić i ambasador Turske u Beogradu Ali Riza Čolak\nTaxi Belgrade airport\nUsluge Belgrade airport taxi-ja su idealne za sve putnike. Jednostavno, samo javite kada slećete na aerodrom i taxi će vas odvesti do željene destinacije\nLinija A1, koja saobraća od Trga Slavija do aerodroma "Nikola Tesla" odvijaće se po ovom redu vožnje do kraja 2018. Mi ne prodajemo karte za ovaj mini bus već se karte kupuju direktno u vozilu.\nAutobuski prevoz od aerodroma Beograd do Novog Sada\nJavno Gradsko Saobraćajno Preduzeće - Novi Sad je ukinulo liniju na relaciji Aerodrom Nikola Tesla Beograd - Novi Sad i za sada niko nije preuzeo ovu relaciju. Putnici mogu jedino da koriste redovnu liniju do Beograda.\nOtkazani direktni letovi Beograd Čikago\nDana 22.06.2011.godine objavljeno je da su na relaciji Beograd Čikago otkazani svi direktni letovi koje je trebalo američka aviokompanija Swift Air da uspostavi.\nLetovi su otkazani zbog nedostataka u priručnicima za obuku.\nMeđutim, na sajtu kompanije se navodi da će dostaviti unapređene priručnike američkim vazduhoplovnim vlastima kako bi ispunila sve bezbednosne i formalne uslove za obavljanje letova.\n« Prethodna 1... 5 6 7 8 9 10 11 12 13 Sledeća »


,,Očekuje nas teška utakmica protiv Čukaričkog, ali ne odustajemo od tri boda” | Čaršija\n,,Očekuje nas teška utakmica protiv Čukaričkog, ali ne odustajemo od tri boda”\n,,Očekuje nas teška utakmica protiv Čukaričkog. U prvom delu sezone tamo smo doživeli debakl, najteži poraz u sezoni i sada imamo mnogo razloga da im taj dug vratimo”, rekao je u petak na konferenciji za medije šef stručnog štaba i predsednik Dinama Dragan Antić, uoči utakmice koja će se odigrati u nedelju sa Čukaričkim na Gradskom stadionu u Surdulici.\nAntić je rekao da je „Čukarički dobra ekipa, koja ima odličan rad sa mlađim kategorijama i većina igrača je iz njihove škole“.\n„Biće teška utakmica, ali sam siguran da možemo da dobijemo i njih i svakog ko igra sa nama jer smo sada u odličnoj formi i dobro igramo. Među igračima vlada familijarna atmosfera što je najbitnije. Mislim da imamo velike šanse da osvojimo čak i sva tri boda, iako nije neuspeh uzeti i samo jedan“, kaže Antić.\nOn je ovom prilikom pozvao navijače da dođu u što većem broju i podrže Dinamo.\n„Ovo će najverovatnije, 99,9 odsto da bude poslednja utakmica koja će biti odrigrana u Surdulici, jer su radovi na pripremi stadiona Jumko pri kraju. Nadam da ćemo protiv Vojvodine igrati na svom terenu u Vranju pred našom publikom“, rekao je Antić.\nNapadač i najbolji strelac Dinama Željko Dimitrov, kaže da ih očekuje veoma teška utakmica protiv ekipe Čukaričkog.\n„Rekao bih možda i najteža do sada jer su, po meni, oni najbolja ekipa od svih sa kojima smo igrali u drugom delu sezone. Pokazali smo u prethodnom periodu da smo ekipa od koje treba drugi da se plaše, imamo četiri utakmice bez poraza, tako da s pravom idemo po tri boda“, kazao je Dimitrov.\nFudbaler Mlađan Stevanović, kaže da „u nedelju dolazi ozbiljna ekipa, ali svi znaju da je i Dinamo to sada“.\n„Postižemo dobre rezultate, i što se tiče igre u drugom delu prvenstva, u mnogo smo boljoj formi, bez poraza, ne primamo lako golove. Ekipa je spremna, od igrača samo Gašić ima kartone. Očekujemo dobru igru, dobar teren i nadamo se najboljem rezultatu“, rekao je Stevanović.\nUtakmica Dinamo – Čukarički biće odigrana u nedelju 10. marta od 15 časova na Gradskom stadionu u Surdulici. Dinamo je i dalje poslednji na tabeli sa 18 osvojenih bodova.


25. Sep 2000 15:50 (GMT+01:00)\nDOS pozvao građane na ulično slavlje\nDrugi krug samo uz manipulacije\nBEOGRAD - Na osnovu polovine obrađenih biračkih mesta, Vojislav Koštunica je dobio 55, a Slobodan Milošević 34 odsto glasova.\nAko se ovaj trend nastavi, realno je očekivati da će na kraju prebrojavanja naš kandidat osvojiti 2,9, a predsednički kandidat SPS-JUL 1,9 miliona glasova. Pri takvom rezultatu, da bi Milošević bio "prošvercovan" u drugi krug, potrebno je da manipulacijama nadoknadi oko 400.000 glasova - rekao je Čedomir Jovanović, šef Izbornog štaba DOS-a na konferenciji za novinare.\nČestitke iz SPS-a\nJovanović je napomenuo da su članovi lokalnih odbora SPS-a i JUL-a u noći između nedelje i ponedeljka čestitali pobedu kolegama iz DOS-a i da "jedino Goranu Matiću, Ivanu Markoviću i Nikoli Šainoviću nije jasno šta se u nedelju dogodilo."\nPrema podacima DOS-a, ova koalicija je u Veću građana osvojila 59, SPS-JUL 44, SRS 3, a SVM i Lista za Sandžak po jedan mandat.\nIzvesno je da će u Veću republika, prema rezultatima objavljenim u ponedeljak u podne, DOS u Veće republika ući s 10, SPS sa sedam, radikali s dva i SPO s jednim poslanikom.\n- U Skupštini Beograda, od 110 odborničkih mesta, DOS-u je pripalo 102, a osim što smo potvrdili, u mnogim skupštinama opština smo i osvojili vlast - rekao je Jovanović. - Naši predstavnici nisu napuštali Saveznu skupštinu, a zatražili su i održavanje sednice Savezne izborne komisije. Međutim, zasad nema najava da bi mogla da bude održana. Nismo zadovoljni radom SIK-a, ali očekujemo da u zakonskom roku verifikuje izbornu volju građana.\nMomčilo Perišić, čelnik PDS-a, naglasio je da su vojska i policija dužni da brane izbornu volju glasača i pozvao građane da se uveče okupe na trgovima, kako bi proslavili pobedu opozicije.


Sakići biju veliku bitku oko Sinanove imovine: Jedni hoće novac, drugi nekretnine, ali oko ovoga se nikako ne mogu dogovoriti (FOTO) – Recepti za Vas\nSvima je poznato da je poznati pjevač Sinan Sakić preminuo ovoga ljeta, a odmah poslije njegove sahrane se povela i rasprava oko podjele njegove imovine, a kako mnogi mediji saznaju, odskora je sva pjevačeva imovina blokirana, a to je i potvrdio Sinanov sin Rašid koji je novinarima rekao da je sva imovina njegovoga oca trenutno blokirana i da niko ne može da raspolaže sa njom.\nImovinom koja nikako nije mala, Sinanova porodica ne može da raspolaže sve dok se ne završi imovinski postupak, a oko svega toga se vodi veoma žestoka borba, bez pardona, jer Sinanova supruga Sabina i njena djeca, kao i Sinanovi sinovi iz prvoga braka nikako ne mogu da nađu zajednički jezik, pa će ovaj ostavinski postupak očigledno potrajati.\nKako je izvor blizak porodici prenio nekim medijima u Srbiji, Sinanova supruga Sabina do daljnjeg ne može ništa da prodaje, dok ostavinski postupak traje, a želje pojedinih članova porodice su takve da na primjer Sinanov sin Rašid želi da mu pripadne veći stan u Loznici, dok Sabina predlaže da Rašid dobije manji stan, i da ga ona isplati sa još određenom količinom novca, što Rašid nije želio da prihvati.\nInače Rašid je već nekoliko puta u medijima isticao kako nije zadovoljan kako se njegova maćeha ponašala u vrijeme bolesti njegovoga oca, a isticao je i kako je uvijek imao loš odnos sa njom i da ga je kao dječaka uvijek tukla. Njemu je razumljivo da ona želi da obezbijedi svoju djecu, ali ipak i on kao stariji sin ima neka prava i svakako će uraditi sve i da ih ostvari.\nProcjenjuje se da je ovo sva Sinanova imovina koja treba da se raspodijeli između Sabine i Sinanove djece, a radi se o velikom broju nekretnina, a to su tri stana u Beogradu, Kuća u Loznici, dva stana u Loznici, kuća u Tuzli, stan u Sarajevu, stan u Beču, stan u Diseldorfu, nekoliko automobila, i određena količina novca.


Republika Srbija spada u red zemalja koje do sada nisu posvećivale dovoljno pažnje zaštiti životne sredine i očuvanju prirodnih resursa. Uočeni su brojni problemi u gotovo svim delovima životne sredine, te se očekuje da će životna sredina biti jedna od najizazovnijih oblasti za dostizanje standarda EU. Procenjuje se da će u narednih 20 godina biti potrebno nadoknaditi višedecenijski zaostatak za razvijenim zemljama i investirati preko 10 milijardi evra u unapređenje stanja i izgradnju sistema zaštite životne sredine. Za rešavanje pomenutih problema nije dovoljni samo novac i zakoni, već su neophodni ljudi, stručnjaci sposobni da kreiraju održiva rešenja, željni i voljni da se stvari promene na bolje, da obezbede sebi i budućim generacijama kvalitetnije i zdravije mesto za život.\nDragi maturanti, budući studenti pozivamo Vas da upišete studije inženjerstva zaštite životne sredine i inženjerstva zaštite na radu i da zajedno rešavamo probleme za dobrobit svih nas.\nO konkursu, pripremnoj nastavi, zbirci zadataka, informacijama o prijemnom ispitu, rezultatima prijemnog ispita, uslovima i terminu upisa, neophodnoj dokumentaciji za upis, kao i o načinu upisa studenata možete više saznati ovde.\nFB stranice Departmana: Departman za inženjerstvo zaštite životne sredine i zaštite na radu\nFB grupa: Inženjeri zaštite životne sredine i zaštite na radu i Biću student FTN - Upis 2018


Kejleb Mek Keri na sastanku sa Avdulahom Hotijem (Foto Fejsbuk/Avdulah Hoti)\nU saopštenju se navodi da se tokom svoje posete Kosovu, Mek Keri sastao sa premijerom Avdulahom Hotijem i drugim vladinim zvaničnicima i lokalnim poslovnim liderima kako bi se nastavili razgovori o podršci ekonomskom rastu, razvoju i stabilnosti kroz investicije privatnog sektora na Kosovu.\n„Istorijski sporazum o normalizaciji između Kosova i Srbije početkom ovog meseca otvara put povećanim investicijama za pokretanje ekonomskog razvoja i regionalne integracije“, rekao je Mek Keri.\nDodaje se da je Američka međunarodna korporacija za finansiranje razvoja posvećena obezbeđivanju finansijskih sredstava za pomoć u mobilizaciji investicija u puteve, železničke veze i druge projekte koji stvaraju radna mesta u korist građana Kosova.\nPoseta Mek Kerija usledila je nakon nedavne posete 21. septembra koju je predvodio izvršni direktor Međunarodne korporcije za finansiranje razvoja Adama Belera, koji je prilikom posete potpisao zajedničku izjavu sa Hotijem koja se nadovezuje na postojeće investicije koje treba da se realizuju na Kosovu za jačanje vazdušne, železničke i putne infrastrukture, energetike, tehnologije i turizma.\n"Ovo je korak ka većem regionalnom napretku i nadovezuje se na nedavni sporazum o ekonomskoj normalizaciji uz posredovanje Bele kuće koji predstavlja glavnu prekretnicu koja će utrti put ekonomskom razvoju na Kosovu i u regionu", ističe se u saopštenju.\nZaključuje se da je Američka međunarodna korporacija za finansiranje razvoja američka razvojna banka, nova agencija vredna 60 milijardi američkih dolara koja podržava razvoj na novim tržištima kroz ulaganje privatnog sektora i radi na tome da ubrza veće investicije na Kosovu.


5. Brevet - 200k Srema\nStart u Subotu 5. Oktobra iz Inđije, u 8:30 sa platoa ispred Kulturnog Centra.\nTrasa je dugačka 208km, sa oko 1600m visinaca(rwgps preteruje)\nVremenski limit je 13,5 sati, tj. do 22:00h\nZa detalje prijave i uplate startnine pogledajte stranicu prijave.\nZa cenu startnine organizator obezbeđuje pripremljenu i označenu trasu, učešće na brevetu i homologaciju rezultata po uspešnom završetku breveta,\nPoručene medalje stižu iz Francuske nekoliko nedelja po završetku breveta, i mogu vam biti poslate na kućnu adresu posredstvom PostExpres-a, o vašem trošku (oko 150 din)\nInđija, plato ispred Kulturnog Centra - ugao Vojvode Stepe i Dunavske.\nNa startu se treba pojaviti minimum 30 minuta pre starta, kako bi se sve formalnosti obavile na vreme,\ni startovalo masovno u 8:30\nTradicionalna trasa breveta 200k Srema vodi prvo na istok ka Novom Slankamenu, gde okreće na zapad prema Beški, i usponom preko Čortanovaca izlazi na prevoj Banstol, odakle se magistralnim putem spušta ka Novom Sadu preko Sremskih Karlovaca. Prva kontrolna tačka se nalazi u Culture Exchange Bike Kitchen kafeu u centru Novog Sada, a zatim sledi povratak preko Varadinskog mosta i dalje ka Sr.Kamenici putem podno Petrovaradinske Tvrdjave. Dalje trasa vodi kroz Sremsku Kamenicu posle koje sledi izlazak na magistralni put i uspon na Iriški Venac. Sa Venca se strmoglavo spušta ka Irigu, i dalje lagano klizi nizbrdo sve do Rume, gde nas čeka druga kontrolna tačka u ćevabdžinici Kod Vase. Posle kraćeg odmora kreće se na severozapad lagano uzbrdo ka Vrdinku, nakon kojeg kreće oštar ali kratak uspon na greben Frušge Gore (čuvenih 12%)\nZatim sledi spust kroz šumu do Rakovca, gde se skreće na zapad ka Beočinu i vozi prijatnim putem uz Dunav, preko kontrole u Čereviću posle Banoštora skreće na jug ka Sremskoj Mitrovici, još jedanput prelazeći sada već niski greben Fruške Gore. Nakon Ležimira sledi lagana i lepa nizbrdica do Sremske Mitrovice, u kojoj se skreće na istok ka cilju u Inđiji, uz još jednu overu kontrole u Rumi kod Vase. Asfalt je generalno solidan, uz neke manje deonice lošeg koje se ne mogu izbeći. Intenzitet saobraćaja je slab, osim na kraćim delovima magistralnih puteva gde može biti umeren kao na deonici preko Iriškog Venca do Rume.


Počela gradnja gasovoda Turski tok kroz Srbiju\nBy Bojana Jokic\t21/05/2019 No Comments\nMinistar rudarstva i energetike, Aleksandar Antić rekao je da je Srbija započela još jednu stratešku investiciju – gradnju nacionalnog magistralnog gasovoda od Bugarske do mađarske granice. Gasovodom će se dopremati gas i iz „Turskog tok“, što će omogućiti sigurno snabdevanje gasom.\nOn je istakao da je Srbija kroz ovaj projekat dobila sigurno snabdevanje gasom i da to rešava sve one rizike sa kojima smo se suočavali do sada. Takođe, ovo će omogućiti novu klasifikaciju, nove industrijske privredne zone kao i dalju reindustrijalizaciju zemlje.\nDodao je da su radovi podeljeni na četiri deonice, koje će se cevima ispod reka – Crni Timok, Velike Morave, Dunava, Tamiša i Tise, uklopiti u trasu gasovoda.\n„Prve količine cevi su počele da pristižu one su na trasi, tako da izvođači radova, među kojima je i jedan značajan broj domaćih kompanija realizuje taj projekt u skladu sa dinamikom i našim očekivanjima„, rekao je Antić.\nOn je rekao da ne očekuje da će biti problema u finansiranju izgradnje gasovoda jer 30 odsto sredstava obezbeđuju akcionari „Gastransa“ – srpski „Srbijagas“ i ruski „Gasprom“, ostalo je projektno finasiranje.\nOn je istakao da je reč o jednom projektu koji je apsolutno komercijalan. Koji je zasnovan na zakupu kapaciteta tog gasovoda i takav projekat obezbeđuje pre svega da se iz tranzitnih taksi taj gasovod i čitava investicija otplati.


Dačić: Samo silom do reda na sportskim terenima -\nDačić: Samo silom do reda na sportskim terenima\nNa sportskim priredbama red se mora uvesti, što je moguće samo silom, izjavio je danas premijer Srbije Ivica Dačić, konstatujući da je u bezbednosnom smislu situacija u zemlji sasvim dobra.\n“Red se mora uvesti, a to je moguće jedino silom i zato i postoje ministarstva sile”, rekao je Dačić odgovarajući na pitanja novinara posle međunarodne konferencije o medijima u Hotelu Metropol.\n“Kao da su sada svi iznenađeni neredima na sportskim priredbama, a decenijama unazad su se svi udvarali tim navijačkim grupama. Pa i moja partija je vodila politiku udvaranja nacionalizmu i šovinizmu, jer je to popularno i moderno kada vam trebaju glasovi. Niko neće da mu se zviždi na stadionu i da mu se spominje ime, ali svemu postoji kraj i niko nije jači od države”, rekao je Dačić.\nPremijer je dodao da Srbija ima zakone, ali da je pitanje šta su oni doneli i u čemu je problem – procesuiranju, dužini trajanja procesa, tome da li je kazna stimulativna i šta se dešava sa povratnicima, onima kojima je zabranjeno prisustvo na sportskim manifestacijama…\n“Niko ne može biti jači od države, a za to je potrebna široka saglasnost u društvu i ne kažem da taj problem sada ne može da se reši. Imam osećaj da se ova vlada suočava sa svim problemima koji postoje i sa njihovim rešavanjem. Srbija nije divlji zapad i ne može da bude”, rekao je Dacicć.\nNa pitanje zasto to nije urađeno ranije, premijer je podsetio da su nagradu za razvoj demokratije 2000. godine dobili navijači Crvene zvezde (Delije), kao i da su navijači bili “nosioci demokratskih promena”.\nPrecizirajući da ne govori o navijačima, već o huliganima, Dačić je istakao da država mora da sarađuje sa navijačima i upravama klubova, a da huligani koji se bave nasiljem moraju da budu proterani sa sportskih manifestacija.\nDačić je, posle pokazne vežbe vatrogasno-spasilačkih jedinica na Adi Ciganliji, izjavio da na derbiju Zrvene zvezde i Partizana nisu bili angažovani vatrogasci Sektora MUP za vanredne situacije, već dobrovoljci.\n“Vatrogasci koji su bili angažovani na derbiju nisu bili pripadnici MUP-a, već dobrovoljci, a da jesu, pretpostavljam da bi bolje obavili posao”, rekao je Dačić.\nOn je rekao i da je pitanje za organizatora zašto su bili angažovani vatrogasci dobrovoljci, a ne pripadnici Sektora MUP za vanredne sistuacije.\nTags: Politika, SPS\nPrevious Delegacija banatskih opština u poseti Loznici\nNext 8 godina robije za krađu poklopca sa šahta!


Novinari iz Evrope o skrivenoj kameri: Veliki promašaj ili Dačić "mačo men" : Nadlanu.com\nNovinari iz Evrope o skrivenoj kameri: Veliki promašaj ili Dačić "mačo men"\nObjavljeno 1. feb 2013. / 12:16:36\nMarija Serena Natale, novinarka spoljnopolitičke redakcije italijanskog dnevnika “Korijere dela sera”, ima pozitivan utisak jer je Dačić reagovao kontrolisano.\n"Zadržao je zvaničan stav, nasmejao se, ali nije dozvolio da ga obuzme euforija zbog te šale. Atmosfera je očigledno bila opuštena, ali je on imao otklon. Ne bih mogla da zamislim kako bi se u takvoj situaciji ponašao Silvio Berluskoni, naš bivši premijer, mada on voli da se šali", kaže Nataleova.\nDrago Hedl, reporter hrvatskog “Jutarnjeg lista”, očekuje dvojaku reakciju javnostii u Srbiji i van nje.\n"Oni koji razumeju šta se desilo biće kosternirani smatraće da je to bio Dačićev veliki promašaj da nije znao sa kime razgovara, većinski deo javnosti će mu povlađivati pošto je ispao mačo. Mislim da bi i u Hrvatskoj premijer dobio većinski plus. U ozbiljnom političkom kontekstu neće dobiti plus zato što su u inostranstvu ljudi osetljivi kada političari dozvole sebi da upadnu u takve zamke", smatra Hedl.\nMarta Razboršek, dopisnica Radio-televizije Slovenije iz Beograda, ocenjuje da nakon Dačićevog gostovanja u skrivenoj kameri, u inostranstvu mogu da pomisle samo da u Srbiji imamo lude emisije.\n"Dačiću ovo neće naštetiti, ali jednostavno ne znam šta da mislim o toj produkciji i televiziji koja je prikazuje, to je dno dna", navodi Razboršekova.\nNeki se zgražavaju, nekima duhovito\nDiplomata Ognjen Pribićević je ocenio da će se poslednji Dačićev gaf različito odraziti na njegov ugled i ugled Srbije u svetu. Kao što se u Srbiji pojedini zgražavaju, dok je drugima to duhovito i interesantno, tako će i u Evropi dočekati tu skrivenu kameru.\n"U Nemačkoj, Švedskoj ili Holandiji to neće naići na odobravanje i sigurno će uticati na pad imidža Dačića i Srbije, ali će u južnom delu Evrope, kojem Srbija pripada po kulturološkom bekgraundu i gde su norme ponašanja labavije, taj nesvesni potez premijera verovatno dobiti podršku", dodao je Pribićević.\nDirektor agencije Pragma Cvijetin Milivojević je ocenio da je skrivena kamera sa Dačićem degradacija institucije premijera, ali Srbije. On je naveo da je slučaj samo potvrdio estradni manir komunikacije premijera.\n"Snimak obesmišljava napore vladajuće koalicije da se u svetu pokaže državotvornom i evropski orijentisanom, a u Srbiji da se razlikuje od prethodne vlasti", rekao je Milivojević.\nivica dačićnemoguća misija 4skrivena kamera


Vučić: Razgovori sa Prištinom teški, ali ima napretka(VIDEO) | Novinska agencija Beta\nPOLITIKA | 16.07.2020 01:05 > 16.07 22:46\nVučić: Razgovori sa Prištinom teški, ali ima napretka(VIDEO)\nPredsednik Srbije Aleksandar Vučić izjavio je posle nastavka dijaloga Beograda i Prištine uz posredovanje EU i prvog susreta sa kosovskim premijerom Avdulahom Hotijem u Briselu da razgovori nisu bili laki, ali da je došlo do izvesnog napretka kada je reč o temama nestalih, raseljenih i ekonomiji.\n"Srbija je spremna da ispuni svaki zahtev albanske strane i da gde god misle da postoji grobno mesto spremni smo da pokažemo da li tu ima nečega ili nema, ali smo tražili to isto i za nas", rekao je Vučić i dodao da Srbija do sada nije imala pristup mestima za koja sumnja da su grobnice srpskih žrtava.\nSledeće srede o tome će se nastaviti razgovori na tehničkom nivou, a onda će se, kako je rekao Vučić, dijalog nastaviti na najvišem nivou.\nVučić je dodao da se razgovaralo i o interno raseljenim licima i istakao da se na Kosovo vratilo samo 1,9 odsto raseljenih.\nDelegacije Beograda i Prištine u Briselu su razgovarale i o ekonomskoj saradnji, a razgovori na tehničkom nivou biće nastavljeni za nedelju dana.\nPrvom sastanku Vučiča i Hotija kojim je nastavljen dijalog Beograda i Prištine posle 20 meseci prethodili su bilateralni susreti šefa dve delegacije sa zvaničnicima EU šefom evropske diplomatije Žozepom Borelom i posrednikom u dijalogu Miroslavom Lajčakom, kao i sa predsednikom Evropskog saveta Šarlom Mišelom.\nBorel je uoči sastanka rekao da očekuje "konstruktivan" razgovor i dvojicu lidera da tome pristupe u duhu "kompromisa i pragmatizma".\n"Očekujem konstruktivnu diskusiju o prvom elementu našeg razgovora koji će doprineti sveobuhvatnoj normalizaciji odnosa Kosova i Srbije. Ohrabrujem obe strane da pristupe razgovorima u duhu kompromisa i pragmatizma, imajući na umu evropsku budućnost gradjana Srbije i Kosova", rekao je Borel u video poruci uoči nastavka dijaloga Beograda i Prištine u Briselu.\nVučić u Briselu sa zvaničnicima EU pre nove runde dijaloga\nPredsednik Srbije Aleksandar Vučić danas je pre nastavka dijaloga Beograda i Prištine uz posredovanje EU i prvog susreta sa kosovskim premijerom Avdulahom Hotijem u Briselu razgovarao sa evropskim komesarom za proširenje Oliverom Varhejijem, šefom diplomatije EU Žosepom Boreljom i specijalnim predstavnikom EU za dijalog, Miroslavom Lajčakom.\nU misiji Srbije pri Evropskoj uniji Vučić je Varhejija dočekao uz srpsku proju i pogaču, objavljeno na Instagram profilu "buducnostsrbijeav" uz fotografiju.\nVarheji je na Tviteru napisao da je imao dobar sastanak sa Vučićem o reformama koje Srbija mora da obavi na putu ka EU, borbi protiv kovida 19 i investicionom samitu Evropske komisije koji će se održti na jesen, kao i o regionalnoj saradnji.\nVučić se sastao i sa šefom diplomatije EU Žozepom Borelom, objavljeno je na na Instagram profilu "buducnostsrbijeav" uz fotografiju. RTS navodi da je sastanku prisustvovao i specijalni predstavnik EU Miroslav Lajčak.\nI predsednik Evropskog saveta Šarl Mišel obavio je na Tviteru da "posle sastanaka sa predsednikom (Srbije Aleksandrom) Vučićem i premijerom (Kosova Avdulahom) Hotijem pozdravlja obnavljanje dijaloga Beograda i Prištine i privrženost obe strane tom važnom procesu".\nPosle video sastanka u nedelju Lajčak je izrazio zadovoljstvo što je, kako je rekao, "dijalog o sveobuhvatnoj normalizaciji odnosa Srbije i Kosova uz posredstvo Unije obnovljen posle 20 meseci" i zahvalio obema stranama na "konstruktivnom angažmanu".


Vijest dana - datum: 2019-10-12 IZVRŠNA VLAST NE NAMJERAVA DA USPORI KAD SU POZAJMICE U PITANJU\nMarković sa saradnicima Vlada se do kraja godine zadužuje još 300 miliona Vlada je do sada pozajmila 727 miliona eura, a do kraja godine će pozajmiti još preko 300 miliona eura. Ima pravo da se zaduži 250 miliona uz garanciju Svjetske banke, 47 miliona emisijom obveznica na domaćem tržištu ili zaključivanjem kreditnog aranžmana, kao i da povuku još 95 miliona od Eksim banke\nVlada ima zakonsko pravo, shodno Zakonu o budžetu, da se do kraja godine zaduži još 392 miliona eura, ali najvjerovatnije neće u potpunosti iskoristiti tu mogućnost. Razlog je taj što najvjerovatnije neće povući planirani iznos sredstava za finansiranje autoputa. Ipak, izvršna vlast će se najvjerovatnije do kraja godine zadužiti preko 300 miliona eura.\nKako su „Danu“ kazali iz Ministarstva finansija, Vlada, shodno Zakonu o budžetu, može da se zaduži još 47 miliona kroz emisiju obveznica na domaćem tržištu, zatim još 250 miliona eura uz garanciju Svjetske banke kroz emisiju obveznica na domaćem ili međunarodnom tržištu. Za potrebe autoputa u ovoj godini mogu da se zaduže 180 miliona eura, a u prva dva kvartala su povukli 85 miliona eura. Kompletan iznos vrlo vjerovatno neće povući do kraja godine.\n– Prema izmjenama i dopunama Zakonu o budžetu za 2019. godinu, za potrebe obezbjeđivanja nedostajućih sredstava za finansiranje budžeta, otplate duga i obaveza iz prethodnog perioda, izgradnje prioritetne dionice autoputa i stvaranja rezerve, može zadužiti za iznos do 370 miliona. Od toga za finansiranje budžeta, otplatu duga i obaveza iz prethodnog perioda i stvaranje rezerve, u iznosu do 190 miliona, od čega je oko 143 miliona eura obezbijeđeno emisijom obveznica na domaćem tržištu, dok se u narednom periodu može očekivati zaključivanje kreditnog aranžmana u iznosu od 47 miliona eura i za potrebe izgradnje autoputa „Bar–Boljare“, u iznosu do 180 miliona. Takođe, država može, u 2019. godini, zaključiti kreditni aranžman sa finansijskim institucijama na domaćem ili međunarodnom tržištu, kroz emisiju obveznica ili državnih zapisa na međunarodnom i/ili domaćem tržištu u iznosu do 500 miliona eura, što je realizovano 26. septembra, kao i kroz emisiju obveznica na domaćem ili međunarodnom tržištu u iznosu do 250 miliona, uz garanciju Svjetske banke (Policy Based Guarantee – PBG) – kazali su „Danu“ iz resora koji vodi Darko Radunović.\nDo sada se, u 2019. godini, država zadužila 727 miliona eura.\n– Ministarstvo finansija je tokom aprila i maja emitovalo obveznice u iznosu od 190 miliona eura. Od ovog iznosa, 150 miliona eura emitovano je sa rokom dospijeća od pet godina i kamatnom stopom od tri odsto, dok je 50 miliona eura emitovano sa rokom dospijeća od sedam godina i kamatnom stopom od 3,5 odsto. Od ukupno emitovanog iznosa, prodato je 142,44 miliona eura, od čega 50 miliona eura obveznica sa rokom dospijeća od sedam godina, odnosno 92,44 miliona eura obveznica sa rokom dospijeća od pet godina. Kada je u pitanju zaduženje na međunarodnom tržištu, Crna Gora je 26. septembra uspješno realizovala emisiju crnogorskih euroobveznica pod do sada najpovoljnijim uslovima. Naime, crnogorske obveznice su realizovane u iznosu od 500 miliona eura, uz period dospijeća od 10 godina po kamatnoj stopi od 2,55 odsto godišnje, što predstavlja najduži period dospijeća i najnižu ostvarenu kamatnu stopu do sada. Takođe, u prva dva kvartala ove godine povučena su sredstva u iznosu od 85 miliona eura, za potrebe izgradnje prioritetne dionice autoputa, kao i realizacije ostalih infrastrukturnih i razvojnih projekata. Navedeni projekti se realizuju iz kreditnih aranžmana koji su zaključeni sa međunarodnim finansijskim institucijama – zaključili su iz Ministarstva finansija.\nVlada je u 2018. godini pozajmila 1,1 milijardu eura.\nJavni dug 3,13 milijardi\nUkupni javni dug na kraju 2018. godine iznosio je 3,268 milijardi ili 70,77 odsto preliminarnog BDP-a. Uzimajući u obzir depozite Ministarstva finansija, koji uključuju i 38.477 unci zlata, a koji su na kraju 2018. godine iznosili 276,83 miliona eura, neto javni dug na dan 31.12.2018. godine iznosi 2,991 milijardi eura ili 64,77 odsto BDP-a.\nPrema podacima Ministarstva finansija, ukupan državni dug (bez depozita) na dan 30. jun iznosio je 3,133 milijardi eura, ili 65,24 odsto BDP-a. Ukupan državni dug sa depozitima na dan 30. jun iznosi 2,949 milijardi eura ili 61,41 odsto.


SPORT I PRIORITETI UNICEF-A • UNICEF Srbija\nUNICEF i sport\nSport za razvojFer plejSportska udruženja i organizacijeZanimljivostiPublikacijeLIONEL MESI AMBASADOR DOBRE VOLJE UNICEF-aUnicef i sport 2010\nPočetna » Najbolji početak života » UNICEF i sport » SPORT I PRIORITETI UNICEF-A\nSPORT I PRIORITETI UNICEF-A\n“SPORT ZA RAZVOJ” je programska strategija kojom UNICEF ostvaruje svoje prioritete u sledećim oblastima\nSport i preživljavanje i razvoj male dece Sport i fizička aktivnost su neophodne za unapređenje dečijeg zdravlja i čine sastavni deo Milenijumskih razvojnih ciljeva.\nStatistika pokazuje da redovna fizička aktivnost pomaže svim ljudima, bez obzira na sposobnosti, da unaprede fizičko, socijalno i mentalno zdravlje i da preventivno deluju na vodeće svetske nezarazne bolesti. Dodatno, sportski događaji i proslave pružaju mogućnost da se zajednica mobiliše u zdravstvenim kampanjama.\nSport i kvalitet obrazovanja\nObrazovanje je osnovno ljudsko pravo: svako dete ima pravo na njega.\nUNICEF u svojim obrazovnim programima koristi igru, fizičku edukaciju i sport kako bi promovisao zdrav razvoj dece i kako bi uključio i decu koja nisu deo formalnog obrazovnog sistema.\nKada je na pravi način uključeno u školski program, fizičko obrazovanje unapređuje i dečije kapacitete za učenje i povećava njihovu želju za akademskim uspehom.\nSport i rodna ravnopravnost\nZa zdrav razvoj je neophodno obezbediti da devojčice imaju jednak pristup kvalitetnom obrazovanju, uključujući i fizičko obrazovanje.\nSport i fizička aktivnost su jedan od načina da se devojčice uključe i učestvuju u životu zajednice. Neformalno obrazovanje, kao što su sportski programi, može biti i moćno oružje kako bi se ostvario konakt sa devojčicama koje ne pohađaju ni osnovnu školu. Sport i HIV\nSport može imati ulogu mosta između teško dostupnih grupa kao što su adolescenti sa rizičnim ponašanjem i službi koje se bave problemima HIV-a.\nUNICEF radi sa organizacijama koje koriste program „Sport za razvoj“ kako bi povećale svest o HIV-u i diskriminaciji zaraženih. Kroz program mladi ljudi uče o sigurnom ponašanju i načinima da se zaštite od HIV infekcije.\nSport i zaštita dece\nU nekim nacionalnim programima sport se koristi kao zdrava alternativa upotrebi narkotika i alkohola. Deca i mladi uče se zdravim navikama koje preveniraju nasilje i štite od seksulane eksploatacije.\nIma mnogo pozitivnih primera kako sport unapređuje zaštitu dece. Međutim, postoje i pitanja vezana za zaštitu dece u sportu. UNICEF ima ulogu i odgovornost da osigura da sportske organizacije i druge grupe ukažu na potencijalno nasilje i eksploataciju kojoj su izložena neka deca, uključujući fizičko maltretiranje, seksulno nedopustivo ponašanje između trenera i deteta, kao i trgovinu maloletnicima od strane sportskih menadžera.\nSport i deca sa posebnim potrebama\nUčešće u sportu, rekreaciji i igri, može biti dragoceno u osnaživanju dece sa posebnim potrebama i učenju ključnih životnih veština.\nLjudi sa posebnim potrebama čine najmanje 10 odsto globalne populacije, dok među stanovnicima koji živi u siromaštvu, u zemljama u razvoju, čak 20 odsto ima neki invaliditet.\nSport pomaže da se razvije inkluzivno društvo, povećavajući svest o tome koliko deca sa posebnim potrebama mogu da doprinesu zajednici. UNICEF, zajedno sa partnerima na lokalnom i nacionalnom nivou, promoviše prava dece sa posebnim potrebama da učestvuju u sportskim aktivnostima. Ove akcije su zasnovane na UNICEF-ovom zalaganju da se podrži Konvencija o pravima ljudi sa posebnim potrebama.\nSport i učešće adolescenata\nSport je važan kanal kojim se dopire do dece i mladih ljudi kako bi se uključili u svoje sopstveno okruženje. Sport im pomaže da postanu aktivni učesnici u donošenju odluka, slobodnom izražavanju sopstvenog mišljenja, izgradnji samopoštovanja i sticanju životnih veština kao što su rešavanje konflikta i komunikacija. Sport i konflikti, post-konfliktna i vanredna stanja\nSport i rekreacija imaju glavnu ulogu u psihosocijalnim programima za decu i mlade pogođene katastrofama i konfliktima. UNICEF je uključen u sportske inicijative koje podržavaju izgradnju mira, preveniraju regrutovanje dece i adolescenata u vojne grupe i rehabilituju demobilisanu decu-vojnike.


„Vrhunac epidemije gripa, očekuje se smanjenje broja obolelih“ – RTV SUNCE Arandjelovac\nHome » Aranđelovac » „Vrhunac epidemije gripa, očekuje se smanjenje broja obolelih“\n„Vrhunac epidemije gripa, očekuje se smanjenje broja obolelih“\nEpidemiolog Leposava Garotić Ilić kaže za RTS da smo sada na vrhuncu epidemije gripa, kao i da se očekuje da za nedelju ili dve počne opadanje broja obolelih.\nLeposava Garotić Ilić je navela da je prema poslednjim podacima na teritoriji Beograda preminulo osam osoba od gripa, odnosno smrtni ishod može da se poveže sa gripom.\n„Ne bih pravila paniku vezano za obolevanje sa smrtnim ishodom zbog toga što svake godine u svetu umre od 350.000 do 500.000 osoba od posledica gripa“, rekla je Garotić Ilićeva.\n„Mi svake godine, kako na teritoriji Beograda tako i na teritoriji Srbije, registrujemo smrtne ishode. To je bilo i u vreme pandemije, a od tada mi sprovodimo nadzor nad teškom akutnom respiratornom infekcijom, tako da kod svih tih slučajeva radi se laboratorijska potvrda gripa i znamo da je osoba koja je doživela smrtni ishod i imala grip“, objasnila je Garotić Ilićeva.\nUkazala je da su među umrlima hronični bolesnici, kardiovaskularni, sa dijabetesom i gojazne osobe, kao i da prema zvaničnim podacima nijedna osoba koja je umrla nije bila potpuno zdrava.\nPodsetila je da je AH1N1 svinjski grip čiju smo pandemiju imali 2009. godine i da je tada na teritoriji Beograda u klinikama umrlo 33 osoba, s tim što je 18 ljudi bilo iz Beograda, kao i da je na nivou Srbije oko 140 osoba umrlo.\n„Bilo je tada trudnica, ali tada smo takođe radili laboratorijsku potvrdu tako da smo znali da je smrtni ishod bio povezan sa gripom, ali svake sezone nevezano da li je AH1N1 koji nam je u cirkulaciji od 2009. godine do sada u više sezona bio, bilo da se radi o nekom drugom tipu podvirusa, registruju se smrtni ishodi i kod mlađih osoba“, navela je Garotić Ilićeva i dodala da to nije specifičnost ovog tipa gripa.\n„Zdrave osobe ako temperaturu ne mogu da skinu u roku do tri dana i ukoliko osete neke tegobe koji nisu očekivali da se jave“, rekla je Garotić Ilićeva.\nNaglasila je da je raspust produžen, pa je smanjen rizik prenosa virusa među školskom decom, kao i predškolskim grupama.\n„Smanjiće se mogućnost širenja virusa ne samo u tim kolektivima, nego i među porodicama i drugim kolektivima. Mi smo sada negde na vrhuncu epidemije i očekujemo da za nedelju, dve i počne opadanje broja obolelih“, zaključila je Garotić Ilićeva.\nPrethodna: Svetski dan dece obolele od raka\nSledeća: RTV SUNCE – Dan OŠ Prvi srpski ustanak


Belgrade Beer Fest 2018 na tri koncertne bine - Moja Srbija\n3 августа, 2018 Ostavite komentar\nNajveći pivsko-muzički festival u ovom delu Evrope i ovog leta će, od 15. do 19. avgusta na Ušću, ugostiti više od pola miliona posetilaca. Kao jedan od najprepoznatljivijih turističkih brendova naše zemlje, Belgrade Beer Fest, već šesnaestu godinu ljubiteljima dobre zabave svakog leta nudi garantovan provod uz aktuelne pivske ukuse i koncerte prestižnih muzičkih izvođača iz zemlje, regiona i sveta, a sve to uz besplatan ulaz. Tokom petnaest godina postojanja ovog festivala, publika je mogla da uživa u preko 750 besplatnih muzičkih nastupa.\nPosetioci ovogodišnjeg Belgrade Beer Fest-a imaće priliku da posle dvadeset godina prisustvuju nastupu dr Neleta Karajlića u Beogradu, u četvrtak 16. avgusta od 21.30 časova. Legendarni sarajevski roker najavljuje da će publika Beer Fest-a na ovom koncertu moći da čuje i stare hitove iz opusa benda Zabranjeno pušenje, kao i pesme koje izvodi sa svojim novim bendom No smoking orchestra, a popularni šoumen obećava i neka muzička iznenađenja. Drugi najavljeni bend koji će nastupiti na ovogodišnjem festivalu je beogradski alternativni sastav E-play, koji će nastupiti u subotu, 18. avgusta. Ovaj bend se posle pet godina vraća na binu Beer Fest-a na kojoj će predstaviti pesme sa novog studijskog albuma „Sloboda“. Ovi izvođači prvi su predstavljeni u okviru najava za ovogodišnji festival, a kao i svakog leta na Ušću nas očekuje veliki broj poznatih imena iz sveta muzike i odlična zabava.\nOrganizatori ističu da Beer Fest ima bitnu ulogu u građenju dobrog muzičkog ukusa u Srbiji, zato što nikad nije napravio nijedan kompromis koji bi ugrozio kvalitet programa, kao i činjenicu da festival komunicira 365 dana sa svojim posetiocima i prati njihove potrebe i da će kao proizvod sinergije zajedničkog rada organizatora i publike, ove godine nastati nova, treća bina koja će se zvati Alternative stage.\n„Shvatili smo da dve bine nisu dovoljne za sve bendove koji zaslužuju da nastupe na festivalu, a Alternative stage će biti novo omiljeno mesto za sve ljubitelje malo tvrđeg zvuka! Glavna bina Beer Fest-a, zatim Inovation stage i treća, alternativnija bina, doneće najbolji program ikada, a za posetioce i lakše kretanje kroz festival, obogaćen novim sadržajima”, poručuje Aleksandar Srdić iz Beogradske kulturne mreže – organizatora Beer Fest-a. Oni očekuju da će nastupima koji će se odvijati u isto vreme na tri bine postići da ovogodišnji festival pruži širok izbor sadržaja za najrazličitije muzičke ukuse i atmosferu za pamćenje.\nVelika podrška u organizaciji muzičkog programa festivala biće i partneri festivala, čiji broj raste iz godine u godinu i koji svojim osmišljenim nastupima i idejama, kao i brojnim zanimljivim promotivnim aktivnostima doprinose da se atmosfera sa Beer Fest-a pamti i prepričava narednih godinu dana.\nOsim sjajnih vesti iz muzičkog segmenta, važno mesto i ove godine zauzima pivska ponuda u okviru koje nas očekuje najveći izbor industrijskih i craft piva iz regiona do sada, kao i piva sa preporukom iz celog sveta. Prošlogodišnje nove festivalske zone, Gostionica, Craft land i Embassy of Beer ove godine predstaviće se u još boljem izdanju, kako kažu organizatori.\nSlogan „Više od festivala”, koji će Belgrade Beer Fest promovisati u narednom periodu, odnosi se na višestruku interakciju sa okruženjem, a posebno ističu da im je drago što će saradnja sa Univerzitetom biti intenzivirana kroz razmenu ideja i interakciju sa studentima. Belgrade Beer Fest je otvoren za nove ideje koje donose mladi ljudi, u pronalaženju novih načina za unapređenje promocije Srbije u inostranstvu (kao moderne zemlje, destinacije za turizam, biznis, investicije, kreativne industrije, itd).\nKroz bogatu pivsku ponudu i odličan muzički program beogradski festival piva pokazaće i ove godine da je više od festivala.\n« Šesta međunarodna regata za osobe sa invaliditetom – Drina nas spaja\nDoživi berbu na Fruškoj gori – kod Mačka »


TEHNO-OPSESIJA: Ženama mobilni važniji od seksa - Telegraf.rs\n12/12/13 | 11:34\nTEHNO-OPSESIJA: Ženama mobilni važniji od seksa\nVerovali ili ne, više od polovine pripadnica nežnijeg pola pre bi se odreklo ljubavi i strasti nego pametnog telefona, a nisu retke ni one koje čak ni u WC ne idu bez svog "sokoćala"\nDa je žene ponekad zaista teško razumeti, pokazuju rezultati najnovijeg istraživanja o njihovom odnosu prema tehnologiji. Polovina ispitanica reklo je da bi se pre odreklo na mesec dana seksa, nego pametnog telefona. Isto tako, većina je priznala da im je njihov afon ili android draži od bliskosti s drugom osobom.\nSvaka dvadeseta dama je do te mere zaljubljena u svoj uređaj da, umesto da zagrli svog partnera, uveče zaspi sa smartfonom u svom naručju. Nisu retke ni one koje kupuju vodootpornu futrolu samo da bi mogle da čak i pod tušem da vide šta ima novo na Fejsbuku ili Tviteru.\nU ovoj poražavajućoj studiji učestvovalo je 3.538 žena koje su odgovarale na tridesetak pitanja o svom odnosu i navikama u odnosu na mobilne telefone. Čak 76 odsto ispitanica nisu u stanju da se suzdrže da ne pogledaju u telefon barem jednom u sat i po vremena. Međutim, one su još i super, pošto ostale to čine na svakih 15 minuta!\nOno što je posebno čudno jeste što je samo 27 odsto učesnica u istraživanju reklo za sebe da su zavisne od savremenih sredstava komunikacije. A opet, čak 71 odsto dama ni u ludilu ne bi želelo da se ponovo vrate u život u eri pre interneta.\nJedna od njih smatra da bi “trebalo da se pomirimo s tim da živimo u robotizovanom svetu”, dok jedna druga veruje da "svako ko prečesto boravi na mreži mora da je izgubio veru u ljude”.\nNažalost, istraživanja pokazuju da je većina nas do te mere “navučena” na društvene mreže i druge onlajn sadržaje, da je samo 24 sata odvojenosti od interneta dovoljno da se javi teška zavisnička kriza.\nMOMCI, PAŽNJA: Žene mrze vaše ortake!\n18. decembar 2013 | 18:59\nSaki je zaboravila gledanje pornica\n12. decembar 2013 | 19:56\nMislim da muskarci ne mogu bez tel. pa samim tim ne vide da zelimo sex jer su preokupirani vestima, sportskom prognozom, youtubom i igricama.\n12. decembar 2013 | 17:36\nMeni je samo dobar tel.dok ugovorim mesto i vreme


Japan se vratio u finale, a kad god kad tamo stigne… – RTV SUNCE Arandjelovac\nHome » Sport » Japan se vratio u finale, a kad god kad tamo stigne…\nJapan se vratio u finale, a kad god kad tamo stigne…\nFoto: Tanjug/AP/Hassan Ammar\nJapan se vratio tamo gde pripada.\n“Plavi samuraji” plasirali su u finale Azijskog kupa, kontinentalnog šampionaTA kojim uglavnom dominiraju u poslednjih tridesetak godina.\nUbedljivom pobedom protiv Irana, rezultatom 3:0 (0:0), Japanci su u velikom stilu ušli peti put u meč za titulu šampiona Azije, u kojem je njihova reprezentacija dosad nastupila četiri puta. I svaki put JE pobedila!\nKada god su Japanci ulazili u finale osvajali su titulu – 1992, 2000, 2004. i 2011. godine.\nOvog januara, veliku pobedu “Zemlji izlazećeg Sunca” doneli su napadač Verdera Osako, golom glavom u 56. minutu i iz penala u 67, kao i krilni napadač Hanovera, Genki Haraguči, snažnim udarcem u nadoknadi drugog dela.\nBorbu za zlato i titulu Japanci će u petak, 1. februara, voditi protiv pobednika sutrašnjeg polufinala, Katar – Ujedinjeni Arapski Emirati (15 časova). Finale će biti odigrano u Abu Dabiju, kao i oba polufinalna meča.\nPrevious: Ambasada SAD u Beogradu: Pozdravljamo napredak u istrazi napada na novinara\nNext: Zatvaranje vlade koštalo ekonomiju tri milijarde dolara


Novinarima na KiM OEBS obezbedio zaštitne prsluke i jakne | Radio Kosovska Mitrovica\nNovinarima na KiM OEBS obezbedio zaštitne prsluke i jakne\n23. September, 2016 18:32 |\nOdlazeći šef Misije OEBS-a na Kosovu, Žan Klod Šlumberže, primio je danas predsedavajuće Udruženja novinara Kosova, Škeljćima Hisenija, i Udruženja novinara Srbije registrovanog na Kosovu, Budimira Ničića, kako bi donirao 50 kompleta prsluka i jakni sa natpisom „PRESS“.\nU vreme čestih protesta u kojima se novinari suočavaju sa teškom situacijom, a u nekim slučajevima zadobili su i povrede, udruženja novinara tražila su od Misije da im obezbedi zaštitnu opremu. Ovi prsluci i jakne će pomoći novinarima da se razlikuju od gomile i bezbedno izveštavaju.\n„Novinari na Kosovu nemaju lak posao, i često se u svom radu suočavaju sa opasnim situacijama. Rad novinara postaje još opasniji kada izveštavaju o protestima i nasilnim demonstracijama. Da bi mogli bezbednije da izveštavaju, potrebno je da budu prepoznatljivi“, rekao je Šlumberže.\nŠlumberže je podstakao predsedavajuće udruženja novinara da nastave da podržavaju rad medija i sigurnost novinara. „Danas smo vam dajemo prsluke i jakne sa vidljivom oznakom „PRESS“. Nadam se da će vam pomoći u radu, ali se istovremeno i nadam da neće biti mnogo takvih prilika na mestima sa kojih izveštavate,“ dodao je ambasador.\nMisija OEBS će u narednim mesecima dostaviti udruženjima novinara Vodič za sigurnost novinara tokom izveštavanja o protestima, sa savetima i ekspertizom za izveštavanje sa protesta i nasilnih demonstracija. Ovaj vodič će pomoći novinarima da izbegnu povrede i/ili oštećenja opreme tokom rada.


Uskoro: Digitalna platforma za zaštitu dece od seksualnog iskorišćavanja i zlostavljanja na internetu - Bebac.com\n04.02.2020. / Izvor: Bebac.com\nU toku je priprema aplikacije o zaštiti od seksualnog zlostavljanja dece na internetu\nCentar za prava deteta radi na kreiranju aplikacije prilagođene deci na kojoj će se nalaziti sve relevantne informacije koje se odnose na prevenciju i zaštitu dece od seksualnog iskorišćavanja i zlostavljanja na internetu. Deca koja su ohrabrena da se informišu o ovim temama i izraze svoje mišljenje su manje ranjiva i mogu bolje da se zaštite od rizika. Upravo zato što je digitalni svet za njih privlačan, oni treba da budu aktivnije uključeni u proces prevencije i zaštite od seksualnog iskorišćavanja i zloupotrebe.\nOva digitalna platforma pružaće informacije o Konvenciji Saveta Evrope o zaštiti dece od seksulanog iskorišćavanja i seksualnog zlostavljanja, kao i sve relevantne dokumente, informacije o procedurama, praksi i savetima kako dete da prepozna onlajn rizike, kako da reaguje, kao i kome može da se obrati za pomoć i podršku. Seksualno iskorišćavanje i zlostavljanje dece je još uvek tragična realnost u svim državama, predstavlja teško kršenje prava deteta i ima dugotrajne posledice na razvoj i život dece.\nKonvencija Saveta Evrope o zaštiti dece od seksualnog iskorišćavanja i seksualnog zlostavljanja ("Lanzarot konvencija") predstavlja sveobuhvatni međunarodni pravni instrument za zaštitu dece od seksualnog zlostavljanja i eksploatacije. Lanzarot konvencija se bavi prevencijom, zaštitom i krivičnim gonjenjem za seksualnu eksploataciju i zlostavljanje dece i stupila je na snagu 2010. godine.\nCentar za prava deteta pruža specifičnu podršku deci i mladima okupljenim u okviru Kluba DX. Deca i mladi su uz stručnu pomoć pripremili izveštaj koji je poslat Lanzarot komitetu Saveta Evrope o informisanosti dece o postojećim rizicima od vrbovanja, seksualnog zlostavljanja i zloupotrebe, prvenstveno putem interneta i dostupnim oblicima njihove zaštite u Srbiji.\nVirtuelna aplikacija se izrađuje u okviru projekta “Jačanje mehanizama za prevenciju i zaštitu dece od seksualnog zlostavljanja i iskorišćavanja na internetu” koji sprovodi Centar za prava deteta uz podršku Saveta Evrope.\nZbog snega vanredna situacija: Deca na Mokroj gori evakuisana iz zavejanog autobusa


Prijem povodom državnog praznika Republike Češke : Nadlanu.com\nPrijem povodom državnog praznika Republike Češke\nObjavljeno 1. nov 2017. / 14:30:14\nAmbasadorka Ivana Hlavsova je sa svojim kolegama poželela dobrodošlicu predstavnicima srpske Vlade, Ministarstva spoljnih poslova, diplomatskog kora, pripadnika češke nacionalne manjine, kulture, medija, prosvete i ostalim prijateljima češke ambasade.\nSvojim prisustvom ovoj proslavi su, između ostalih, ukazali čast i ministar za rad, zapošljavanje, boračka i socijalna pitanja Republike Srbije Zoran Đorđević, poverenica za zaštitu ravnopravnosti Brankica Janković i češki pisci Petra Hulova i Marek Toman, koji su ove godine učestvovali na Beogradskom sajmu knjiga.\nSTROGE MERE NA POČETKU NOVE ŠKOLSKE GODINE: Češka će…\nUSKORO MOGUĆE IZMENE ZAKONA: Čehinje će iz prezimena…\nNE ZNAM DA LI ŽELIM VIŠE DA POKUŠAVAM: Goci Tržan nije…\nU uvodnom govoru ambasadorka Hlavsova je istakla značaj ovog praznika, koji je osnova moderne češke državnosti. Ujedno je podsetila i na 80. godišnjicu smrti prvog predsednika Čehoslovačke Tomaša Garika Masarika i njegove simpatije prema južnim Slovenima, a naročito Srbima.\nčeškaIvana HlavsovaTomaš Garik Masarik


Imel Group - projekat "Imel Group - upravna zgrada - Blok 21 - GP 18-4b"\nPočetna > Projekti > Imel Group - upravna zgrada - Blok 21 - GP 18-4b\nImel Group - upravna zgrada - Blok 21 - GP 18-4b\nBul. Zorana Đinđića 2a, 11070 Novi Beograd\nEkskluzivna poslovna zgrada na uglu ulica Milentija Popovića i Bulevara Zorana Đinđića.\nImel Group predstavlja svoju ekskluzivnu poslovnu zgradu na uglu ulica Milentija Popovića i Bulevara Zorana Đinđića. Po svojoj lokaciji i tehnološkoj opremljenosti, ova "pametna" zgrada zadovoljava najviše standarde zahtevnih domaćih, ali i stranih kompanija. Objekat je izveden sa najvišim nivoom zavšne obrade po pitanju eksterijera, enterijera i tehničkih mogućnosti.\nPoslovni prostor je projektovan i izveden na bazi "open space" organizacije prostora. Izvedene instalacije su u potpunosti modularne kako bi se u svakom trenutku moglo izaći u susret svim zahtevima i potrebama krajnjih korisnika po pitanju kancelarija, kabineta i pratećih prostorija. Kao što se i očekuje od objekta najvišeg tehnološkog nivoa, projektovana je "pametna" zgrada, koja omogućava maksimalnu racionalizaciju troškova uz najviši konfor. Koristeći najmodernije sisteme upravljanja i kontrole u zgradi moguće je u svakom trenutku imati uvid u funkcionalnost i kompletnu potrošnju. Nivo zaštite i sigurnosti ostvaren je digitalnom tehnologijom uz mogućnost ostvarivanja nezavisnih zona unutar objekta, čime je postignuto da svaki zakupac ima nezavisni sistem i kontrolu svog dela prostora. Svi ulazi zaštićeni su alarminim sistemima i sistemima video nadzora uz kartično-kodni pristup u cilju ostvarivanja brze i sigurne komunikacije.\nObjekat poseduje i sopstveni UPS i agregat velikog kapaciteta i autonomije što svakako omogućava nesmetan i kontinuirani rad i najzahtevnijih delatnosti. U sklopu celokupne ponude Imel Group pruža mogućnost i ICT usluga (internet, internet servis i telekomunikacije), koristeći najmoderniju tehnologiju i za tu namenu specijalno pripremljenu server sobu napojenu redudantnom vezom optike, pod stalnim klimatizovaim uslovima uz dvostruku redudantnost klimatizacije - u svemu prema Evropskim standardima za Data Centre poslovnih banaka.


„Drugačija vrsta diplomatije Trampa“: Grenel o sporazumu Beograda i Prištine - Sputnjik Srbija\n07:50 06.09.2020 Preuzmite kraći link\nSporazum Beograda i Prištine je rezultat drugačije vrste diplomatije američkog predsednika Donalda Trampa, piše specijalni izaslanik Bele kuće Ričard Grenel u autorskom tekstu za američki sajt „Hil“.\nGrenel je na Tviteru podelio tekst za „Hil“, koji je objavljen u rubrici „mišljenje“, navodeći da ne može da pronađe nijedan američki medij koji je izvestio o sadržaju „istorijskog sporazuma Srbije i Kosova“.\nU tekstu Grenel ukazuje da su predsednik Srbije Aleksandar Vučić i premijer privremenih prištinskih institucija Avdulah Hoti napravili ogroman korak ka dugoročnom rešenju „njihovog istorijskog sukoba“ kada su u petak u Beloj kući, pod pokroviteljstvom Trampa, potpisali sporazum o ekonomskoj normalizaciji odnosa.\nGrenel navodi da je još od 2017. godine stav SAD o „sukobu Srbije i Kosova“ bio da će koraci ka ekonomskoj normalizaciji razblažiti snagu i važnost „vrućih političkih pitanja“ u tom sporu.\nDve strane su se složile da izgrade putnu i železničku vezu između Beograda i Prištine i obavezale da izrade zajedničku studiju izvodljivosti o mogućnostima povezivanja železničke infrastrukture sa dubokomorskom lukom na Jadranskom moru, podsetio je Grenel.\nKako je istakao, obe strane će raditi sa američkom korporacijom za međunarodno finansiranje razvoja i Izvozno-uvoznom bankom kako bi podržale ove projekte i obezbedile finansiranje za mala i srednja preduzeća i dodao da će svi ovi sporazumi omogućiti slobodniji i efikasniji protok ljudi i robe preko administrativnih prelaza.\n„Što se tiče same granice, Srbija i Kosovo su se dogovorili da otvore i operacionalizuju objekat zajedničkog prelaza Merdare, da međusobno priznaju diplome i profesionalne sertifikate i da se pridruže mini-šengenskoj zoni koju su Srbija, Albanija i Severna Makedonija najavile u oktobru 2019“, naveo je Grenel.\nOn smatra da će „Srbima i Kosovarima uskoro biti lakše nego ikad da žive, rade, trguju i uče u međusobnim četvrtima, kompanijama i na univerzitetima“, preneo je Tanjug.\nKosovo, Srbija, sporazum, Ričard Grenel


Opel Crossland X – praktičan i funkcionalan gradski krosover – Auto Moto Vesti – Polovni automobili Srbija\nNovi Opelov adut, potkompaktni krosover Crossland X, prvi je model izrađen na platformi zajedničkoj sa modelima PSA (Peugeot Citroën Automotive) grupacije, otkako je poznati nemački brend došao “pod skute” ovog francuskog koncerna.\nOpel Crossland X (prvi “nemački Francuz” kako ga još nazivaju) u gami ovog proizvođača dolazi umesto modela Meriva i pretenduje pre svega na poziciju “porodično orijentisanog” automobila.\nNa na granici između B i C segmenta, ovaj dinamičan i prostran crossover neobično je komforan za jedan gradski auto, ali je i dovoljno kompaktan (4.212 x 1.765 x 1.590 mm) za uslove vožnje u urbanim sredinama.\nEnergičan SUV dizajn Crossland-a X, uz poslovičnu nemačku preciznost i prvoklasne materijale, donosi istovremeno sofisticiran i robustan vizuelni izgled automobila, a jedan od najvećih aduta je upravo njegova funkcionalnost.\nUzdignut položaj sedenja obezbeđuje putnicima uživanje i odličnu panoramsku preglednost, a o fleksibilnosti i praktičnoj strani dovoljno govori i činjenica da se već izdašnih 410 litara zapremine prtljažnika pomeranjem zadnje klupe sedišta može povećati do 520, a njenim obaranjem do čak 1.255 litara.\nBogata oprema i moderne tehnološke inovacije uključuju sistem za povezivanje sa pametnim telefonom, 8-inčni LCD tačskrin ekran u boji, 3,5“ kolor displej s informacijama za vozača, satelitsku navigaciju, glasovne komande i niz drugih korisnih “novotarija”.\nSve važniji bezbednosni sistemi na ovom sjajnom automobilu obuhvataju, između ostalog, panoramsku kameru za vožnju unazad (180°), automatski parking asistent, inteligentno zaustavljanje vozila u hitnim situacijama (automatsko kočenje sa prepoznavanjem pešaka i drugih vozila), itd.\nAtraktivna paleta “ispod haube” donosi niz dinamičnih i efikasnih motora (u kombinaciji sa petostepenim ili šestostepenim menjačima), među kojima se nalaze, od osnovnog 1.2 litarskog benzinca od 81 KS, preko jačeg 1.2 turbo benzinskog Ecotec motora od 110 KS, do najsnažnijeg 1.2 litarskog turbo agregata koji postiže 130 KS. U ponudi dizelaša, tu su 1.6 litarski motor od 99 KS i jači 1.6 Ecotec koji raspolaže sa 120 KS.\nOpel Crossland X, koji je svetsku premijeru imao na martovskom auto salonu u Ženevi, našem tržištu predstavljen je na jesenjem sajmu automobila u Novom Sadu, kada je i počela zvanična prodaja ovog modela u Srbiji.\nPogledajte video o bezbednosnim sistemima na modelu Opel Crossland X:\n← Suzuki Swift Sport 2018. – lakši, brži i uzbudljiviji Titulu najbezbednijih automobila poneli Volkswagen, Volvo, Opel i Subaru modeli →


EK preporučila viznu liberalizaciju za Kosovo i Tursku | Autonomija\nEK preporučila viznu liberalizaciju za Kosovo i Tursku\nKosovske vlasti trebaju do konačnog usvajanja odluke ratifikovati sporazum sa Crnom Gorom i ojačati borbu protiv korupcije\nEvropska komisija je zavnično preporučila da Kosovo i Turska dobiju viznu liberalizaciju za područje “Šengen zone”.\nKosovo treba da ispuni dva zahjeva takođe su saopštili potpredsjednik EK Frans Timmermans i komesar za migracije Dmitris Avramopulos.\nKosovo u parlamentu treba da ratifikuje sporazum o demarkaciji granice sa Crnom Gorom, kao i da pokaže rezultate u borbi protiv organiovanog kriminala i korupcije.\nEvropski komesar za pitanja migracije i unutrašnja pitanja Dimitris Avramopulos izjavio je za RSE da je Kosovo ispunilo sve kriterijume iz Vodiča za liberalizaciju viza, te izrazio nadu da će Evropski parlament i Savet Evropske unije usvojiti predlog komisije za ukidanje viznog režima Kosovu.\nDodao je da kosovske vlasti trebaju do konačnog usvajanja odluke ratifikovati sporazum sa Crnom Gorom i ojačati borbu protiv korupcije.\n„Zadovoljstvo mi je da mogu da najavim preporuku. Nastavićemo sa našom posvećenošću da građanima Kosova predložimo slobodno putovanje, bez viza, u EU sa biometrijskim pasošima. Ovo će olakšati kontakte između ljudi, ojačaće poslovne, kulturne i socijalne veze između EU i Kosova. To je i cilj. Ovo je rezultat velikog rada i uspješnih napora kosovskih vlasti u postizanju teških i sveobuhvatnih reforma u oblasti pravosuđa i unutrašnjih pitanja, uključujući i vladavinu reda i zakona. Trebamo čestitati Kosovou na ovaj napredak“, kazao je on.\nOn je podsjetio da pravilnik o vizama takođe nudi mehanizam suspenzije koji EU omogućava da privremeno ponovo uvede vize zemlji iz koje ima veliki priliv ilegalne migracije.\nBezvizni režim takođe je uslovljen i za Tursku, a on je dio sporazuma koji su postigli zvanični Brisel i Ankara, a u okviru kojeg je Turska pristala da primi natrag migrante koji su prešli Egejsko more i dospjeli u Grčku.\nGrađani Turske će u EU moći ulaziti bez viza prilikom putovanja do tri mjeseca.\nTurska i dalje mora da ispuni kriterije Evropske unije za bezvizni režim, a odluku o uslovnom ukidanju viza moraju da odobre Evropski parlament i države članice Evropske unije.\nVeliki broj migranata i izbjeglica stiže u Evropu iz Turske, kao i iz sjeverne Afrike, što je izazvalo političku krizu između članica Evropske unije.


Beta: Mediji nezainteresovani za suđenja za ratne zločine - Fond za humanitarno pravo/Humanitarian Law Center/Fondi për të Drejtën Humanitare | Fond za humanitarno pravo/Humanitarian Law Center/Fondi për të Drejtën Humanitare\n/Informisanje/Aktuelno o tranzicionoj pravdi/Beta: Mediji nezainteresovani za suđenja za ratne zločine\nBeta: Mediji nezainteresovani za suđenja za ratne zločine\nBeta, 22.09.2009. — Suđenja za ratne zločine pred pravosuđem Srbije nepristrasna su i profesionalna, ali je podignut mali broj optužnica, uglavnom protiv neposrednih počinilaca zločina, ocenjuje se u izveštaju regionalnog tima za praćenje tih suđenja\nU izveštaju Centra za mir, nenasilje i ljudska prava Osijek, Fonda za humanitarno pravo i Istraživačko dokumentacionog centra Sarajevo navodi se da je pred srpskim pravosuđem u dosadašnjim optužnicama umanjena ili potpuno isključena uloga institucija Srbije i regularnih vojnih i policijskih snaga u ratnim zločinima.\nPrema oceni posmatrača, javnost i mediji u Srbiji nisu zainteresovani za suđenja za ratne zločine, a zakonska zabrana snimanja i emitovanja slike iz sudnice ozbiljno ugrožava pokušaj da se u Srbiji praksa nekažnjivosti i slavljenja haških optuženika zameni saosećanjem za žrtve. Tužilaštvo i Veće za ratne zločine nemaju dovoljno novca za efikasniji rad, kao ni podršku vladajućih poslanika u Skupštini Srbije, već „rade u nepovoljnom političkom kontekstu i u parlamentu su izloženi napadima nacionalističke opozicije”, dodaje se u izveštaju.\nZbog prakse ukidanja presuda i vraćanja postupaka na ponovno suđenje u izveštaju se kritikuje Vrhovni sud Srbije, a uz ocenju da se u svom radu ne rukovodi pravnim razlozima, nego političkim, ističe se da taj sud ozbiljno ometa suđenja za ratne zločine. U Srbiji je do 2008. godine izrečeno osam prvostepenih presuda, a Vrhovni sud potvrdio je dve, dok su u ostalim predmetima kazne preinačene ili su ponovljeni prvostepeni postupci, precizirano je u izveštaju.\nPozitivno je ocenjena saradnja Tužilaštva za ratne zločine sa tužilaštvima i sudovima u regionu, posebno u Hrvatskoj, kao i sa organizacijama za ljudska prava, a istaknuta je i kvalitetna podrška svedocima, koju obezbeđuju nadležna služba i Fond za humanitarno pravo.\nPrema analizi posmatrača tri nevladine organizacije, u Hrvatskoj, Bosni i Hercegovini i Srbiji je od 2003. do 2008. godine učinjen značajan pomak u pokretanju i sprovođenju sudskih postupaka za ratne zločine.\nUkazano je, međutim, da još postoji veliki broj neistraženih i neprocesuiranih zločina, čemu doprinosi i to što osumnjičeni nisu dostupni pravosuđu države u kojoj je zločin počinjen, jer Srbija, Hrvatska i Bosna i Hercegovina ne dozvoljavaju izručenje svojih državljana.\nU BiH problem predstavlja i primena različitog zakonodavstva u kantonalnim sudovima i na federalnom nivou, a tužilaštva u sve tri države izložena su velikim pritscima da u svojim optužnicama ne bi doveli u pitanje odgovornost države, odnosno državnih institucija.\nZaključeno je da u sudskim postupcima nema pristrasnosti po pitanju etničke pripadnosti optuženih, ali da pristrasnost postoji u nekažnjavanju, zapovednom nivou okrivljenih, težini zločina koji se procesuiraju, kao i visini izrečenih kazni.\nSvedoci u postupcima za ratne zločine češće traže isključivanje javnosti nego okrivljeni, što govori da atmosfera u kojoj se sudi nije sigurna i podsticajna za svedočenja o počinjenim zločinima, poručuje se u izveštaju. Centar za mir, nenasilje i ljudska prava Osijek, Fond za humanitarno pravo i Istraživačko dokumentacioni centar Sarajevo od 2004. do 2008. godine – periodu na koji se izveštaj odnosi, pratili su 25 sudskih postupaka i to 14 u Hrvatskoj, četiri u Beogradu, jedno suđenje u Banja Luci i sedam pred Sudom BiH.\nMasakr u selu Ćuška – dokaz genocida\nPosted On 22nd May 2012 ~ Comments Off on Masakr u selu Ćuška – dokaz genocida\nSmatram da je pogrešno tvrđenje da su postojale paravojne formacije. Jer, one su bile u sastavu policije i Vojske, od njih regrutovane, snabdevene oružjem i


Na mrkonjićkim "LUKAMA" crveni bolji od plavih! - pravdabl.com\nFudbaleri Slobode naredni kontrolni meč trebali bi da odigraju sa ekipom Metalege iz Jajca.\n“Na Lukama” su u prijateljskoj utakmici snage trebali odmjeriti Sloboda i Tekstilac. Dervenćani su u poslednjem trenutku otkazali dolazak, pa su utakmicu odigrala dva kombinovana tima Slobode.\nSlavio je tim Crvenih, koji je pobjedio ekipu Plavih 1:0. Gol je polovinom prvog poluvremena postigao Nikola Babić. Bila je to zanimljiva utakmica, a šef Strucnog štaba Igor Mirković mogao je da skenira na koje igraće može računati u jesenjem dijelu Druge lige, grupa “Zapad”.\nFudbaleri Slobode naredni kontrolni meč trebali bi da odigraju sa ekipom Metalege iz Jajca. Međutim, termin meča nije još preciziran, pa je neizvjesno da li će ove dvije ekipe uopšte odigrati prijateljsku utakmicu.\nNext post Jagodić: Po viđenom biću na slatkim mukama!\nPrevious post U Saničanima gotove klupske prostorije!


Broj žrtava tajfuna Bofa koji je pogodio Filipine porastao je na više od 230, dok spasilačke ekipe još tragaju za stotinama nestalih osoba\nUništeni domovi u tajfunu koji je pogodio FilipinexUništeni domovi u tajfunu koji je pogodio Filipine\nNajmanje 142 osobe poginule su u rudarskoj provinciji Kompostela Veli, planinskom području gde su klizišta i poplave uništile dva skloništa i vojni kamp.\nU obližnjoj provinciji Davao Orijental, koja se prostire duž obale, u poplavama su poginule desetine ljudi, nakon što je snažna oluja juče pogodila to područje. Zvaničnici navode da je u pojedinim gradovima uništen veći dio građevina.\nOko 85 hiljada ljudi utošište je potražilo u vladinim skloništima. Mini Portales iz organizacije “World Vision” rekla je Glasu Amerike da se mnogi preživeli sada suočavaju sa nestašicama hrane i nedostatkom adekvatnog smeštaja.\nVojska je helikopterima dopremila pomoć i opremu u mnogim područjima koja su izolovana zbog prekida u snabdevanju električnom energijom, otežane komunikacije i uništenih puteva i mostova. Oslabljeni tajfun se, do popodneva po lokalnom vremenu, zaputio ka Južnom kineskom moru, nakon što je pogodio popularna letovališta na zapadu Filipina.


Istraživanje ležišta uglja u despotovačkom basenu\nStručnjaci Geološkog instituta Srbije započeli su geofizička istraživanja despotovačkog rudnog basena, severno od ležišta Kosa prema Svilajncu, da bi utvrdili da li ima novih ležišta uglja. Procenjeno je da u tom basenu ima više od 30 miliona tona uglja, a samo u ležištu Kosa oko 24 miliona tona.\nIstraživanje despotovačkog basena poslednje tri godine finansira Ministarstvo za životnu sredinu, rudarstvo i prostorno planiranje, za šta je ove godine obezbedilo osam miliona dinara.\n"Na osnovu analize dosadašnjih istraživanja prošle godine je napravljena jedna bušotina u despotovačkom basenu, gde je nađen mrki lignit, a ove godine su urađene dve bušotine", rekla je stručnjak Javnog preduzeća za podzemnu eksploataciju uglja "Resavica" Suzana Bačić-Vlahović.\nSva ležišta u okviru despotovačkog basena su, prema njenim rečima, na dubini od oko 200 metara.\n"Istražna bušenja su najpouzdanija metoda i na taj način se utvrđuje debljina i kvalitet uglja", objasnila je Bačić-Vlahović i dodala da je teško precizirati kada će rudnik biti otvoren jer je za to potrebno mnogo novca.“Despotovački basen je izuzetno značajan jer bi nakon iscrpljivanja rezervi u rudniku mrkog uglja "Rembas" u Resavici mogao da predstavlja odgovarajuću zamenu i imao bi i veliki socijalni, ekonomski i privredni značaj za ovaj kraj. Ugalj iz tog basena mogao bi da se koristi za termoelektranu 'Morava' u Svilajncu", istakla je Bačić-Vlahović.\nZa 158 godina istorije rudartsva u senjsko-resavskom basenu izvađena su više od 32 miliona tona kvalitetnog mrkog uglja.


Pitanje odnosa i brige prema zaposlenima koji su zasnovali porodice i krenuli u njeno širenje nije pitanje samo u Srbiji, jer je ono uvek u centru pažnje svih zaposlenih u Evropi. Jedna od zemalja na koje Srbija želi da se ugleda jeste Švedska.\nPoslodavci koji izražavaju brigu o zaposlenom i dok je na poslu i kada je van radnog vremena, postali su svesni koliko je vreme za porodicu posebno važno, a naročito onima koji prvi put postaju roditelji ili su porodicu proširili prinovom. Jasno je da su prvi meseci s bebom u kući najteži i prve godine najvažnije. Jasno je i da zaposlenima veoma teško pada kada treba da se odvoje od male dece da bi se vratili na radno mesto i poslovnim obavezama. Posebno to znaju mame jer u više od 95% slučajeva one i dalje najčešće koriste roditeljsko odsustvo. Zato vreme koje zaposlene tate provode sa svojom porodicom sve više postaje privilegija koju odgovorne kompanije gledaju da obezbede svojim zaposlenima.\nKompanija IKEA veruje da je plaćeno odsustvo za tate višestruki dobitak za ravnopravnije društvo i za poslovanje i zato je odlučila da dâ svoj doprinos u toj oblasti. Pored nedavne inicijative kojom je novim tatama koji rade u kompaniji IKEA Srbija obezbedila jedan mesec plaćenog odustva o njenom trošku, IKEA nastavlja dalje. U utorak 11. decembra organizovaće panel diskusiju „Tate na odsustvu: Šta kompanije mogu da učine?“ Panel će okupiti priznate sociologe, psihoterapeute, uspešne biznismene i javne ličnosti koji će govoriti o rezultatima istraživanjima iz te oblasti, kao i o primerima dobre prakse.\nPrethodni članak: Modne blogerke ga obožavaju: Trendi dezen za zimske dane\nSledeći članak: Ove stvari precrtajte u 2019. godini